Усмон Қўчқор ёди - Behzod Fazliddin\nИюнь 2, 2019 Sayt muallifi\t0 изоҳлар\n“ШОИРНИНГ ҚАЛБИДА АЛАМИ БОТИН…”\n…жавонимни титкилаб ўтирсам, лоп этиб, Усмон Қўчқорнинг “Акссиз садолар” номли китоби чиқиб қолди. Иқтисод қилинган қоғозлар ҳисобига 1986 йилда босилган. Бори-йўғи 64 бет. Фақир “иқтисод қилинган қоғозлар” атамасини негадир қаламкаш ижодига беписандлик ўрнида қабул қилдим. Эндиликда бу атама тарих бағрига синггиб кетди. Боиси, китобга сарфланадиган қоғознинг ҳам пулини ўзинг тўлайсан. Пул бўлса бас – ҳаммаёқ қоғоз!\n“Акс садолар”ни варақлаётганимда “Эй-й… шу шоирнинг ижоди ҳам қадр топмаяпти-да”, деб ўйладим. Ва соғинч ила “Самарқанд сафари” сарлавҳали шеърни овоз чиқариб ўқишга киришдим:\nНай озиб борадир ўз ноласидан,\nТуя топтаб борар қўнғироқ додин.\nЗамоннинг дарбадар ҳангомасидан,\nШоирнинг қалбида алами ботин.\nҚуршиган лабида дардлари қатор,\nҚум бўлиб кўзига қадалар уйқу.\nАрузий мисралар карвондек қатор,\nСарбон матлаъларда шоҳона туйғу\nОдам тимсолида юрган ҳар итдан,\nЙигитлик ёшида ҳормоқда шоир.\nҚочиб кетмаяпти Абусаиддан,\nДунёдан шеър сўраб бормоқда шоир.\nЎз-ўзидан маълумки ушбу шеър ҳазрат Алишер Навоийнинг Самарқанд сафарига бағишланган. Темурий Абусаид Мирзо тожу тахт учун даъвогар сифатида майдонга чиқаётган Ҳусайн Бойқарони ёмон кўради. Алишербек эса Ҳусайннинг дўсти. Ана шунинг учун ҳам уни Самарқандга жўнатади. Шеърда худди шу воқеа турли рангларда тасвир этилган:\nПоёнсиз саҳронинг қизил тўзони\nҚуёшни мағрибга кетмоқда ҳайдаб\nМусаллам хомалар ётар узаниб…\nОдаму оламга фароғат қайда?!\nУсмон ака кучли шоир эканлигини билардим. Жумладан, унинг “Амударё” сарлавҳали шеъри идрокимга муҳрланган. Ўша шеърда ҳам ҳақпарастлик туйғулари ифода этилган эди:\nҲақиқату Адолат жангин\nВаҳийси йўқ, паёми бўлмас,\nБу дарёдан кечган ҳар рангин\nЖасоратнинг тамоми бўлмас.\nШеърларни қайта ўқиб, биласизми, нимани ҳис этдим? Жасорат акс эттирилган шеърлар эскирмаслигини!.. Ҳа, бу шеърлар шунақа – асло эскирмас. Чунки ўша сўзларда ҳақиқатпарастликнинг сувратлари бор.\nНимадир ёзаман, дея ўйлаб юрган кунимнинг эртасига: Усмон Қўчқор ўтибди, дедилар. “Нега?” “Юраги касал экан”. Дабдурустдан қиёфаси кўз олдимга келди: каттакон кўзларидаги самимий меҳр; кулимсираб гапиришлари… Менинг наздимда, Усмон ака Сўз кишиларини ўзига яқин олиб гапирарди. Бир гал озарбайжон шоири Салим Бабиллаўғли ижоди тўғрисида гаплашган эдик; камина ўша шоирнинг шеърий тўпламини эълон қилдирсангиз бўлмайдими, деганимда, у ҳам модернист-да, шунинг учун қизиқасиз, дея янгича усуллар хусусида гапирган эди. Усмон Қўчқор – озарбойжон адабиётининг дўсти эди.\nМаъракада курсдоши у ҳақда шундай деди: “Усмондаги ҳақиқатпарастлик туйғуси унча-мунча ижодкорда учрамайди. Бир мисол. Телевидениенинг мусиқа таҳририятига ишга кириш учун айримлар таниш-билиш излашар, ҳаттоки, “қистириш” пайида бўлишарди. Қандайдир сабабларга кўра, Усмон ўша “мойли” жойга ўрнашди. Ишнинг кўзини билар, санъатни, хусусан, мусиқани чуқур тушунарди. Ташкилотчи эди; тартибу интизом бобида беназир. Аммо, орадан сал вақт ўтмай, ўз хоҳишига биноан, ишдан кетишини маълум қилди. Сабабини сўрадим. Айтдики: “Йў-ўқ… бу ер бизга тўғри келмас экан. Бу ер ўғриларнинг макони экан-ку?!” Таниқли тележурналистнинг гапини тинглаб: “Шоирнинг қалбида алами ботин” мисрасини англадим. Жамият булоқлари лойқаланганда қаллобларнинггина ошиғи олчи бўларкан. Тўғри одам гоҳо яшашга қийналади; эгри одам эса балиқдек думини ликиллатиб, барча тешиклардан ўтиб кетаверади.\n…Автобусга чиққанимда, маҳзун алпозга тушдим. “Ё Оллоҳ, нималар бўляпти ўзи… – ўйлай бошладим – Муҳаммад Юсуф, Аъзам Ўктам, Рауф Парфи, Матназар Абдулҳаким… Ўн олти йилнинг нари-берисида шу қадар кўп ДУНЁларимизни йўқотиб қўйибмиз. Бу бир синовмикан? – дедим ўзимча. Биз – Сўз кишилари, бир-бировларимизнинг қадримизга етмоғимиз жоизлигини Яратган эслатиб қўймаяптимикан? Ҳар қанақа шароитда, ҳар қанақа алпозда…”\nУсмон Қўчқорнинг сайланмаси чиққанмиди ўзи? Билмадим, сўрамабман. Менда иккита китобчаси бор экан, холос.\nУстоз Рауф Парфининг шундоққина ёнига қўйдик. “Энди… Рауф ака икковлари гаплашиб ётаверадилар”, деди сафимизда кетаётган адиб. “Турк тилида ҳам!..” – Шу фикр хаёлимга келди.\nАлвидо, Усмон ака! Ҳеч муболағасиз айтамиз: бу алғов-далғовларга тўла оламда виждонингизни пок сақлаб яшадингиз! Узоқ келажак авлод ҳам битикларингизни ўзгача меҳру муҳаббат ила ўқишига ишончимиз комил.\n← Виктор Алимасов. Лермонтов ҳақида мақола\nАбдулла Орипов. Кўрган-билганларим →\nЖек Лондон. Ҳаётнинг ёзувчилик фалсафаси\nАпрель 18, 2019 Sayt muallifi 0\nАҳмад Аъзам. Мени истаган шеърият\nАпрель 7, 2019 Sayt muallifi 0


Брюсселда 3 портлашга алоқадор кўрилган уч кишининг шахси аниқланди\nСўнгги бор янгиланди: март 23, 2016\nБелгия полицияси пойтахтда портлашларни уюштирган ака-ука худкушлар шахсини аниқлади. 23 март куни хабар қилинишича, булар Холид ва Иброҳим ал-Бақравийлардир. Улар билан бирга бўлган учинчи шахс - 24 яшар Нажим Лашравий эса қидирилмоқда. 22 март куни Брюссел аэропорти ва метросида содир бўлган портлашларда 31 киши ўлди, 274 одам жароҳатланди.\n22 март куни Брюсселнинг Завентум аэропортида иккита ва шаҳар метросида битта портлаш содир бўлди. "Исломий давлат" террор гуруҳи портлашлар учун масъулиятни ўз зиммасига олди.\n23 март куни Белгия матбуоти портлашларни уюштирганлардан икки нафари ака-ука худкуш Холид ва Иброҳим ал-Бақравийлар эканини хабар қилди.\nПолиция бу уч шахсидан бири - Иброҳим ал-Бақравийнинг аэропортда ўзини портлатлатгани ДНК анализи натижасида аниқланганини маълум қилди. Унинг укаси Холид ал-Бақравийнинг эса метро ичида ўзини портлатгани аниқланган.\nМаҳаллий матбуот бераётган хабарларга кўра, ака-укалар аввалги жиноятлари билан полицияга яхши маълум бўлган. Хусусан, улардан бири полициячига ўқ отгани учун жазоланган. Бундан ташқари, икковлоннинг Париждаги террор ортидан Брюсселда ўтказилган рейдлар чоғида қочгани ҳам полицияга маълум бўлгани ҳақида норасмий маълумотлар бор.\nАэропорт камераларида улар билан бирга акс этган учинчи шахс - 24 Нажим Лашравийнинг, маҳаллий матбуотга таяниб куннинг биринчи қисмида берилган хабарларда, 23 март куни шаҳарда қўлга олингани айтилган эди. Аммо, кейинчалик ушланган шахснинг Лашравий эмаслиги хабар қилинди. Ҳозирча полиция бу хабарларга бирор изоҳ бермади.\nМаҳаллий матбуот берган маълумотларга кўра, бу шахс икки ой муқаддам бу шахс Салоҳ Абдеслам билан бирга Брюссел чегарасидаги камералардан бирига тушиб қолган. Бундан ташқари, маҳаллий матбуот Лашравийнинг Париждаги террор ҳужумлари пайтида портлатилган бомбаларни ясагани гумон қилинаётганини ёзмоқда.\nТеррорни содир этган шахсларни аниқлашда такси ҳайдовчиси кўмаклашди. У 22 март куни уччовлонни аэропортга элтаркан, уларнинг ҳаракатларидан шубҳаланганини айтмоқда.\nКейинроқ, ҳужумлар ҳақидаги хабарларни олиши билан ҳайдовчи полиция билан боғланди ва уччовлонни олган манзилга олиб борди. У ердаги кавартирани тинтув қилган полиция портловчи мослама ҳамда "Исломий давлат"нинг байроғини топди.\nМуҳими, бу квартирадан ўтган ҳафтада Моленбекда қўлга олинган шахс - Парижда ўтган йили кузда содир этилган террор ҳужумларига алоқадор кўрилаётган Салоҳ Абдесламнинг бармоқ излари топилди.\n23 март куни олинган сўнгги маълумотларга кўра, айни пайтда полиция Брюсселдаги террор ҳужумларига алоқадор бўлиши мумкин бўлган бошқа шахсларни қидирмоқда.\nБельгия пойтахти Брюссель аэропортида 2 марта ҳамда метросида 1 марта амалга оширилган портлашлар қурбонлари сони 31 кишига етди, 274 одам яраланди. Белгия прокурори оғир жароҳатланганлар ҳисобига қурбонлар сонини ошиши мумкинлигини қайд этиб ўтди.\nБельгия Соғлиқни сақлаш вазирилигининг маълум қилишича, жароҳатланганлар орасида аҳволи оғирлар кўпчилик.\nЧоршанбага ўтар кечаси шаҳарнинг тарихий марказида йиғилиб, нобуд бўлганлар хотирасига шам ёқди, гул қўйди, ярим тунда бир дақиқалик сукут эълон қилинди.\nБельгия ҳукумати террорчиликлар ортидан мамлакатда хавфсизлик чораларини кучайтирди. Мамлакатнинг бошқа ҳудудларидан Брюсселга қўшимча равишда 225 ҳарбий жалб қилинди.\nАҚШ президенти Барак Обама бу ҳужумларни "бегуноҳ инсонларга нисбатан содир этилган жирканч ҳужумдир", деб атади.\nПахта режасини бажармай, бозорда бодринг сотган учун фермерлар тунни қамоқда ўтказди\nЎзбек сенатори Озодлик радиосининг Ўзбекистонга қайтиши ҳақида нима деди?


ЯИДХП оптималлаштирилади: нима ўзгаради | NORMA.UZ\nЛБМА қошидаги Электрон ҳукумат ва рақамли иқтисодиёт лойиҳаларини бошқариш маркази ва UZINFOCOM Ягона интегратори портални модернизация қилиш ташаббускорлари бўлишди.\nПорталнинг янги интерфейси ишлаб чиқилди, функционал имкониятларни янада кенгайтириш ва ривожлантириш мақсадида ишлаб чиқувчилар таклиф ва мулоҳазаларни қабул қилиш функциясини қўшдилар.\nСайтнинг янги талқинида ягона идентификация тизимида мажбурий рўйхатдан ўтмасдан барча давлат хизматлари тури билан танишиш мумкин.\n“Ҳаётий вазиятлар” бўлими ташкил қилинди. Унда муайян ҳаётий вазиятга тегишли давлат хизматлари таснифланган. Масалан, “Боланинг туғилиши” блокида ушбу вазият билан боғлиқ барча давлат хизматлари намоён бўлади. Тегишли маълумотномалар бериш, моддий ёрдам олиш ва шу каби хизматлар шулар жумласидандир. “Тўй” блокида: ФҲДЁ органига ариза бериш, тўловларни тўлаш ва бошқалар тақдим этилган. Шундай қилиб, кундалик вазиятларда учрайдиган тегишли хизматларни излашни осонлаштириш мақсадида ушбу вазиятларни максимал равишда қамраб олиш режалаштирилган.\nРўйхатдан ўтиш соддалаштирилди, шунингдек фойдаланувчи шахсий кабинетида давлат хизматлари тўпламидан шахсий виджетини яратиш имкониятига эга.\nЭслатиб ўтамиз, ЯИДХП 2013 йил июль ойида “Электрон ҳукумат” тизимининг элементи сифатида ишлаб чиқилган. Унинг ишга туширилиши фуқаролар ва юридик шахсларга давлат хизматларини электрон шаклда олиш имконини берган ҳолда давлат органларининг аҳоли билан ишлашнинг янги форматини белгилади.\nПортални такомиллаштириш бўйича ўз фикр-мулоҳазаларингиз ва таклифларингизни қуйидаги манзиллар бўйича юборишингиз мумкин:


Avgust 2020 – Ўзбекистон касаба уюшмалари Федерациясининг Самарқанд вилояти кенгаши\nФидоий касб эгалари Хоразмда!\nЎзбекистон касаба уюшмалари Федерацияси Кенгашининг 2020 йил 20 февралдаги “Ходимлар ва уларнинг оила аъзолари учун Республикамизнинг тарихий шаҳарларига саёҳатлар ташкил этиш ишларига кўмаклашиш тўғрисида”ги 18-23 “с” сонли раёсат қарори ижросини таъминлаш ҳамда “Ўзбекистон бўйлаб саёҳат қил!” дастури асосида Самарқанд вилояти касаба уюшмалари ташкилотлари бирлашмаси томонидан вилоят Соғлиқни сақлаш тизимида фаолият олиб бораётган ишчи ходимларидан 54 нафари карантин қоидаларига амал қилган ҳолда жорий йилнинг 22-23 август кунлари Хоразм вилоятига саёҳат қилди….\nСАНАТОРИЙЛАР ФАОЛИЯТИНИ БОШЛАДИ\n2020 йилда ижтимоий суғурта бюджети маблағлари ҳисобидан олинган барча санаторий йўлланмалари тармоқ туман, шаҳар кенгашлари ва бошланғич касаба уюшма қўмиталарига тасдиқланган режа тақсимотга асосан тарқатилди. Лекин, бутун дунёда бўлгани каби мамлакатимиздаги эпидемиологик вазиятдан келиб чиқиб, санаторийлар ҳам ўз фаолиятларини вақтинча тўхтатишга мажбур бўлди. Республика махсус комиссиянинг навбатдаги қарори билан жорий йилнинг 15-август санасидан ҳудудларда санаторий, панционат, болалар оромгоҳи ва бошқа дам олиш масканлари фаолиятига рухсат берилди. Шундан келиб чиқиб, жорий…\nТАҲЛИЛ ВА ТАҚҚОС АСОСИДА\nСамарқанд касаба уюшмаларининг VII конференцияси аввалгиларидан қатор жиҳатлари билан фарқланади. Эътиборли жиҳатларидан бири, ҳисобот – сайлов йиғилишидан бир неча кун аввал ҳудудий ОАВлар орқали аҳолининг кенг қатламига бўлиб ўтадиган анжуман хабари етказилди. Тадбир онлайн шаклида ташкил этилиб, делегатларнинг аксар қисми ўз ҳудудларидан иштирок этишди. Касаба уюшмалари фаолияти, истиқболдаги режалари билан яқинроқ танишиш истагида бўлган ҳар бир фуқарога мулоҳазаларини баён этиш имкони яратилди. Тўғрисини айтганда аксар ҳолларда нафақат оддий фуқаро…\nҲудудлардаги хотин-қизларни қўллаб-қувватлаш, уларга кўмак кўрсатиш, оғирини енгил қилиш борасида мамлакатимизда тизимли ишлар олиб борилмоқда. Хотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлаш бўйича Республика Ишчи гуруҳи март ойида вилоятнинг барча туман ва шаҳарлардаги хотин-қизларнинг муаммолари ўрганилди. Мазкур ўрганишлардан келиб чиққан ҳолда “Хотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлаш борасида” Ўзбекистон Республикаси Олий Мажлиси Сенати раиси, Ўзбекистон касаба уюшмалари Федерацияси раиси, вилоят ҳокими…\nАЁЛГА ЭЪТИБОР – ЖАМИЯТГА ЭЪТИБОР\nИнсон қадри унинг ҳақ ҳуқуқлари устувор даражага кўтарилаётган мамлакатда яшаяпмиз. Бахт-саодат деган тушунчанинг асл моҳияти ҳам инсон омилининг ўтаётган ҳар бир кунидан розилигидадир. Ҳудудлардаги хотин-қизларни қўллаб-қувватлаш, уларга кўмак кўрсатиш, оғирини енгил қилиш борасида мамлакатимизда тизимли ишлар олиб борилмоқда. Хотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлаш бўйича Республика Ишчи гуруҳи март ойида вилоятнинг барча туман ва шаҳарлардаги хотин-қизларнинг муаммолари ўрганилди. Оқдарё туманида Ишчи гуруҳ аъзолари уйма-уй юриб…\nАгросаноат мажмуи ходимлари касаба уюшмаси Самарқанд туман кенгаши томонидан 2015-2020 йиллар давомида олиб борилган ишлар тўғрисида ҳисобот-сайлов конференцияси бўлиб ўтди. Конференция ZOOM дастури асосида онлайн шаклда ўтказилди. Кун тартига туман кенгаши ва тафтиш комиссияси ва вилоят конференциясига делегатлар сайлови масалалари кўриб чиқилди. Конференцияда туман кенгаши раиси Салим Жалоловнинг 5 йил давомида тармоқ касаба уюшмаси туман кенгаши томонидан амалга оширилган ишлар тўғрисидаги ҳисоботи тингланди. Делегатлар томонидан туман кенгаши раисини ҳисоботи қониқарли…


Уч кунда Термизга Афғонистон учун 100 тонна гуманитар юк олиб келинди – Газета.uz\nФото: Фото: twitter.com/UNHCR_Cent_Asia\nУч кунда Термизга Афғонистон учун 100 тонна гуманитар юк олиб келинди\nБМТ Қочқинлар масалалари бўйича бошқармаси томонидан уч кунда Термиз халқаро аэропортига Афғонистон учун 100 тонна гуманитар юк олиб келинди. Юклар Афғонистоннинг Мозори-Шариф шаҳрига «Термиз — Ҳайратон» чегара пункти орқали етказилади. Унга қадар эса Termez Cargo Centre логистика марказида сақланади.\nLotinchada 18 октябр 2021, 11:03 Сиёсат\n15−17 октябрь кунлари Афғонистон учун БМТнинг Қочқинлар масалалари бўйича бошқармасининг гуманитар ёрдами ортилган учта самолёт Термиз халқаро аэропортига қўнди. Бу ҳақда бошқарманинг Twitter`даги саҳифасида хабар берилди.\nУч кун давомида БМТнинг Дубайдаги Логистика марказидан олиб келинган фавқулодда ёрдамнинг умумий оғирлиги 100 тоннани ташкил этди.\nЛогистика марказида гуманитар ёрдам юк машиналарига ортилади, у ердан эса Афғонистоннинг Мозори-Шариф шаҳрига «Термиз — Ҳайратон» чегара пункти орқали етказилади.\n«Ўзбекистон ҳукуматига Афғонистонга гуманитар ёрдам кўрсатиш борасидаги ҳамкорлик учун миннатдорчилик билдирамиз. Биз ушбу ёрдамни етказиб беришнинг янги йўналиши Афғонистондаги гуманитар инқирозни бартараф этишга ва миллионлаб зиён кўрган одамларга ёрдам беради деб ҳисоблаймиз», — дейилади хабарда.\nЮклар манзилга юборилгунга қадар Termez Cargo Centre логистика марказида сақланади.\nОктябрь ойи бошидан бери Термиздаги логистика маркази Афғонистонга БМТ Бутунжаҳон озиқ-овқат дастурининг 40 вагон маҳсулотларини юборди.\nАввалроқ, «Газета.uz» Термиздаги логистика маркази Афғонистон учун мўлжалланган гуманитар ёрдамнинг 32 тонналик биринчи партиясини қабул қилгани ҳақида ёзган эдик.\nТермизга Афғонистон учун гуманитар юкнинг биринчи партияси етиб келди 15 октябр 2021, 15:11


07:30 / 09 апрель 1367 pdf Ўқиш режими + -\nСаййидимиз Умар розияллоҳу анҳудан ривоят қилинади: «Бир куни Ҳузайфа ибн Ямонни учратиб қолиб, «Тонгни қандай қарши олдингиз, эй Ҳузайфа?» дедим. Ҳузайфа: «Фитнани яхши кўриб, ҳақни ёқтирмай, таҳоратсиз намоз ўқиб, Аллоҳда йўқ нарса менда бор ҳолимда қарши олдим», деди. Унинг бу гапларидан жуда қаттиқ жаҳлим чиқди. Бир оздан кейин олдимга Али розияллоҳу анҳу кириб қолиб, «Эй мўминларнинг амири, тинчликми, юзингизда ғазаб аломатини кўряпман?» деди. Мен Ҳузайфанинг гапини айтиб бердим. Али розияллоҳу анҳу шундай деди: «Ҳузайфа тўғри айтибди. Фитна деб мол-дунёни, бола-чақани айтган, чунки уларни яхши кўрамиз. Аллоҳ таоло эса Қуръони каримнинг Тағобун сурасида «Мол-мулкларингиз ва болаларингиз фитнадир», деган. Ҳақ деб ўлимни айтган, чунки ўлимни ёмон кўрамиз. Таҳоратсиз намоз деб салавотни айтган, чунки намоз дуодир («намоз ўқиш» ҳам, «салавот айтиш» ҳам араб тилида бир хил – «солат» дейилади). Набий соллаллоҳу алайҳи васалламга эса ҳар доим, таҳоратсиз ҳам саловот айтиш мумкин. Аллоҳда йўқ бўлган, аммо унда бор нарса – хотин ва бола-чақадир. Дарҳақиқат, Аллоҳда бу нарсалар йўқ».\nУмар розияллоҳу анҳу: «Жуда тўғри айтдингиз, Абулҳасан. Ҳузайфа ибн Ямонга нисбатан қалбимдаги ғазабни кетказдингиз», деди.\n20:10 / 08 апрель 1329\n10:00 / 09 апрель 1105\n507 17:10 / 29 август\n5685 17:20 / 15 август\n1313 10:20 / 09.12.2018\n1097 12:50 / 07 март


Мен кўп квартирали уйда яшайман. Қўшним бедана боқади, қуш солинган қафасни уйга туташ ҳудуддаги дарахтга илиб қўяди. Бедананинг сайраши ухлашга халақит беради. Қандай қилиб қўшнимга қуш боқишини тақиқлаш мумкин?\n– Қадимда беданалар сайраши туфайли булбуллар билан тенг қадрланган. Уларнинг сайрашидан уйғониш юқори даражада ҳузур-ҳаловат бахш этади деб ҳисобланган. Мутахассисларнинг ҳисоблашича, унинг овози кишига хуш ёқади ва тинчлантирувчи таъсир кўрсатади. Квартираларида қуш боқиш имкониятига эга бўлмаган бедана овози мухлислари уларнинг сайрашини Интернетдан кўчириб олишлари ва атрофдагиларга халал бермаган ҳолда ундан завқланишлари бежиз эмас.\nАзал-азалдан бедана сайрайдиган жойда тинчлик ва аҳиллик ҳукм суради, қуш уйга ризқ-насиба ва барака олиб келади деб ҳисобланган. Бироқ, чамаси, одамлар сингари, сайроқи қушларнинг ҳаммасини ҳам чиройли овозга эга деб бўлмайди. Эҳтимол, сизнинг омадингиз келмай, қўшнингиз овози ёқимсизроқ қуш боқаётгандир?\nАгар бизнинг далилларимиз сизни ишонтирмаган ва қушнинг сайраши сизни асабийлаштираётган бўлса, масалани қўшнингиз билан келишиб ҳал қилмоғингиз керак. Агар у сизга қулоқ солмаса ва у билан келиша олмаётган бўлсангиз, бедана уйда яшовчиларнинг бошқаларини ҳам безовта қилаётганлигини аниқланг. Эҳтимол, ушбу масала бўйича фикрлар фарқланар. Агар кўпчилик бедананинг сайрашига қарши бўлса, қўшнингизга уйда яшовчиларни бедананинг сайрашидан халос қилиш талаби билан мурожаат қилинг. Агар бедананинг мухлислари кўп бўлса, паррандаларнинг сайрашидан роҳатланишдан бошқа иложингиз қолмайди.


08-09-2016 | 12:44\nZAMIN.UZ / Тиббиёт / 08 Сентиябр 2016 года752\nДорилар кўпинча касаллик белгиларини йўқотиб, бунинг устига, ёт таъсирларга ҳам эга бўлади. Ва ҳатто, шифокорлар ҳам оналаримиз қўллайдиган халқ табобатида дорилардан кўра кўпроқ фойда ва самара борлигини таъкидлашади. Келинг, фармакологиянинг синтетикасига муносиб рақобатдош бўла оладиган даволаш усуллари ҳақида гаплашамиз.1. ЙЎТАЛ: ДОРИ ЭМАС, АСАЛ ХАРИД ҚИЛИНГҚошиқдан аста-секин сирғалиб тушаётган шаффоф рангли бу ширинликни яхши кўрмайдиган одамнинг ўзи бўлмаса керак У томоқни ҳам худди шундай оҳиста ўраб олиб, яллиғланишни бир зумда йўқота олади. «Archives of Pediatrics & Adolescent Medicine» журналида чоп этилган сўнгги тадқиқотларга кўра, бир қошиқ асал йўталга қарши сироплар таркибида мавжуд фаол компонент декстрометорфандан самаралироқ фойда келтираркан. Айни дамда тиббиёт фанлари доктори, педиатрия профессори Ян Полнинг таъкидлашича, асал катталаргаям, болаларгаям бир хил фойдалидир. Шу билан бирга, аксарият дорилардан келиб чиқадиган уйқусираш, ҳолсизлик ҳолатлари асалга умуман хосмас.Нима қилиш керак?Ухлашдан олдин ёки сизни йўтал безовта қилганда икки чой қошиқ асал шиминг. Бу сизга албатта, ёрдам беради. Лекин уни кўп ейиш ярамайди. Барибир асал углевод саналади.2. БЕЛ ОҒРИҒИ: МАЗНИ УЛОҚТИРИБ, ЖАНГЧИ ҲОЛАТИНИ ЭГАЛЛАНГТўсатдан белингиз оғриб қолса нима қиласиз? Одатда, сиз оғриқни камайтириш мақсадида ҳар томонга ҳаракатлана бошлайсиз. Бу бежиз эмас. «Annals of Internal Medicine» журналида чоп этилган мақолада баён этилишича, даволаш методикаси саналмиш вини-йога жуда фойдали бўлиб чиқди. Мунтазам равишда эгилиб-букилиш, тортилиш белда пайдо бўлиши мумкин бўлган оғриқларнинг олдини олиб, дорилар ҳақида буткул унутиш имконини бераркан. Дарвоқе, бу дорилар жигар ҳужайраларини парчалаб, ичаклар микрофлораси ишини бузади, айни дамда беморлар унга ўрганиб қолишади (бу ҳолат уч ойда юз беради).Нима қилиш керак?Тадқиқотда келтирилган тажрибада синалувчилар ҳафтасига 75 дақиқани кобра, ғилдирак, капалак, лотос гули ва жангчи ҳолатини ўрганишга бағишлашган. Тана кучи ва қайишқоқлигини ошириш эвазига одамлар ўз онг остида бел оғриғига сабабчи бўладиган одатлардан воз кеча бошлашган (масалан, иш столида эгилиб ўтириш каби), дейди бу усул тадқиқотчиси Карен Шерман.3. БОШИНГИЗ ОҒРИЯПТИМИ? ОҒРИҚ ҚОЛДИРУВЧИ ДОРИЛАРНИ УЛОҚТИРИБ, ЯХШИ УХЛАБ ОЛИНГСиз қанча кўп оғриқ қолдирувчи дори ичсангиз, бошингиз шунча кўп ва мунтазам равишда оғрий бошлайди. Сан-Францискодаги Калифорния университети бош оғриғини ўрганиш институти директори, тиббиёт фанлари доктори Питер Годсбининг сўзларига кўра, бундай дориларни ҳар кун ёки кунора ичиш ортиқчадир. Шифокорларнинг ўзиям нега айнан оғриқ билан курашиши керак бўлган дорилар, оғриқ келтириб чиқаришини тушуна олишмайди. Балки ҳамма гап уларнинг таркибида кўп миқдорда мавжуд бўлган кофеин ва кодеин моддаларидадир.Нима қилиш керак?«Агар сиз кунингизни анальгетикларсиз тасаввур қилолмасангиз, бошланишига уларни ичиш миқдорини мунтазам равишда камайтиринг ва кейин оддийроқ дорилар ичишга ўтинг», дейди доктор Годсби. Кейин эса, қулай тунги кўйлагингизни кийиб, саккиз соат маза қилиб ухланг; ундан олдин сизга ҳаловат бермаётган бош қисмларига эътибор қаратинг. Сиз ўз миянгизга оғриқ билан аспиринсиз курашишга ёрдам берган бўласиз.4. УЙҚУСИЗЛИК: УЙҚУ ДОРИСИНИ УЛОҚТИРИБ, УЙҚУГА КЕЧРОҚ ЁТИНГУхламанг! Эшитяпсизми?! Телевизор овозини баландроқ қилинг ва бироз (2-3 соат) чидашга ҳаракат қилинг. Ўзингизга ҳордиқ олишга қўшимча эҳтиёж яратинг, организмингизни ўнлаб дорилар ёрдамида дам олдиришга ҳаракат қилманг. Чунки уйқу келтирадиган дорилар ўз тузилишига кўра кўпроқ наркотикларга монанддир, шу боис уларга одам жуда тез кўникиб қолади (бунда эса у ўз самарадорлигини йўқотади).Нима қилиш керак?Келинг, буни бир мисолда кўриб чиқамиз: агар сиз одатда, соат 22. 00 да уйқуга ётсангиз-у, кейин соат тунги биргача ухлолмай қийналсангиз, унда уйқуга соат бирда ётинг, лекин эрталаб кун тартибига кўра уйқудан уйғонинг. «Уйқуни сунъий равишда камайтириш билан сиз гўё организмни бироз шок ҳолатига туширган бўласиз, бу билан у меъёрга кела бошлайди», дейди Виржиния университети психиатрия департаменти профессори Ли Риттербенд. Орадан бир-икки ҳафта ўтиб, уйқусизлик сизни тарк этади.5. ИЧ ҚОТИШИ: ДОРИЛАРНИ УЛОҚТИРИБ, КЎПРОҚ СУВ ИЧИНГНомутаносиб овқатланиш, егуликларда тўқималар ва суюқликнинг етарли бўлмаслиги оқибатида йўғон ичакнинг ҳаракатчан қисми ва умуман, ичаклар қалинлашиб, ундаги қайишқоқлик йўқолади. Бундан эса, ич қотиши келиб чиқади. Сўнгги тадқиқотларга кўра, америкаликлар ҳар йили ич келтирадиган дориларга 700 млн. доллар сарфлашаркан. Бу каби дорилар эса худди анальгетиклар каби организмда кўникиш ва ичаклар спазмини чақиради.Нима қилиш керак?Дори ўрнига нонуштада икки стакан сув ичинг, ҳожатга чиқишдан олдин эса олма ёки банан еб олинг. «Меваларда мавжуд моддалар ичакларни ҳаракатланишга мажбур қилади», дейди доктор Абрамсон.Манба: diydoraziz.uz\nТеглар: Дорисиз даво табобат 5 усули тиббиёт ВконтактеFacebookTwitterОдноклассникиМой мир\nЎқишни тавсия қиламиз Райҳон тиш оғриғини қолдиради\n12:32 / 08-09-2016


Huquqiy axborot (@huquqiyaxborot) - E’lon #6505\n17 Feb, 18:03 (100 kun oldin)\nМанзил-маълумот ахборотлари қандай олинади?\nМанзил-маълумот ахбороти – бу фуқаронинг доимий пропискада турганлиги, пропискадан чиққанлиги, турган жойи бўйича ҳисобга олинганлиги, вақтинчалик рўйхатдан ўтганлиги, шунингдеқ, маълумот мавжуд эмаслиги ҳақида маълумотлар.\nБу ахборотларни олиш учун ариза берувчи Давлат хизматлари марказларига (ДХМ) ўзи келиб мурожаат этади ёки давлат хизматларидан электрон тарзда фойдаланиш учун Ягона интерактив давлат хизматлари порталида (ЯИДХП) рўйхатдан ўтади.\nСўнг белгиланган шаклдаги сўровнома тўлдирилиб, электрон рақамли имзо (ЭРИ) билан тасдиқланади.\nДХМ орқали мурожаат этилганда, сўровномани ЭРИ билан тасдиқлаш имконияти бўлмаган ҳолларда тегишли имзолар идентификация қилишнинг бошқа воситалари (дактилоскопия, электрон имзо ва бошқалар) билан ҳам тасдиқланиши мумкин.\nХизмат учун, ДХМлар орқали мурожаат этилганда 22 300 сўм, Ягона интерактив давлат хизматлари портали орқали мурожаат этилганда 20 070 сўм миқдорида йиғим ундирилади.\nВаколатли орган (Манзил-маълумот бюролари) сўровнома тушгандан бошлаб 1 иш кунида QR-код қўйилган ахборотни расмийлаштиради ҳамда уни ўз ЭРИси билан тасдиқлаб, тегишли ДХМга ёки ариза берувчига ЯИДХП орқали юборади.\nАриза берувчилар фақат ўзларига тегишли манзил-маълумот ахборотларини олишлари мумкин. Бошқа шахсларга тегишли манзил-маълумот ахборотлари берилмайди.


Ўзбекистон республикаси иқтисодиётида хизмат кўрсатиш соҳасининг ўрни\nС начала работы biznes-daily.uz 8 069 339\nГлавная "BIZNES - ЭКСПЕРТ" Ўзбекистон республикаси иқтисодиётида хизмат кўрсатиш соҳасининг ўрни\nМамлакат иқтисодиёти тараққиётида хизмат кўрсатиш соҳасининг ривожланиши аҳоли турмуш фаровонлигини юксалтириш ва кундалик эҳтиёжини қондиришда муҳим аҳамият касб этади. Ҳозирги кунда иқтисодиётда мазкур соҳа кўлами фақат кўрсатилаётган хизматлар ҳажми билан эмас, балки тури кўпайиб бораётгани билан ҳам эътиборлидир. Жумладан, юридик, консалтинг, меҳмонхона, интернет хизматлари, суғурта, молия-банк соҳасидаги янги ва замонавий хизмат турлари, ахборот-консалтинг, брокерлик ҳамда дилерлик, бухгалтерлик ҳисоби, аудиторлик каби замонавий хизмат турлари сервис тизимининг ажралмас қисми ҳисобланади. Соҳада рақобат муҳитининг шаклланиши аҳолининг арзон ва сифатли хизмат турларидан фойдаланиш имкониятини янада кенгайтирмоқда.\n“Ўзбекистон Республикасини янада ривожлантириш бўйича ҳаракатлар стратегияси тўғрисида” гифармонда“янги саноат ишлаб чиқариш ва сервис марказларини ташкил этиш ҳисобига шаҳар типидаги кичик шаҳарлар ва шаҳарчаларни актив ривожлантириш, йирик хўжалик бирлашмаларининг маблағларини, банкларнинг кредитларини ва хусусий хорижий инвестицияларни жалб қилиш” бўйича устувор вазифа қўйилиши нафақат шаҳар, балки қишлоқ ҳудудларда ҳам аҳоли турмуш фаровонлигини оширишга эътибор қаратилаётганлигини кўрсатади.\nХизматлар соҳаси аҳолининг барча қатламларини қамраб олади ва жамиятда содир бўлаётган деярли барча ижтимоий-иқтисодий жараёнларга таъсир кўрсатади. Республикамизда иқтисодиётни диверсификациялаш ва таркибий ўзгартиришларни чуқурлаштириш, мамлакат аҳолиси бандлигини, даромадларини ва турмуш сифатини оширишнинг муҳим йўналишлари ва омилларидан бири сифатида хизматлар соҳаси ҳамда сервисни жадал ривожлантириш бўйича тизимли ишлар амалга оширилмоқда. Бу эса, ўз навбатида, хизматлар соҳасида бажарилаётган ишлар ҳажмининг йилдан-йилга ўсиб боришини таъминламоқда.\nХизматлар соҳасини ривожлантириш дастурининг асосий вазифалари ва йўналишларини амалга ошириш жараёнида 2017 йилда 2010 йилга нисбатан хизматлар ҳажми 4,5 карра ошиб, 92,5 трлн. сўмгача кўпайди. Аҳоли жон бошига кўрсатилган хизматлар ҳажми мазкур даврда 2,3 баравар ўсди ва 2,9 млн. сўмни ташкил этди(1-жадвал).\n2010-2016 йилларда Ўзбекистон Республикаси бўйича хизматлар соҳаси асосий кўрсаткичларининг динамикаси\nI. Хизматлар ҳажми, трлн. сўм\nЎтган йилга нисбатан ўсиш, %\n2009 йилга нисбатан ўсиш, %\nII. Аҳоли жон бошига кўрсатилган хизматлар ҳажми, минг сўм\nЖадвал маълумотларидан кўринадики, 2010 йилда жами хизматлар ҳажми 26,0 трлн. сўмни ташкил этиб, ўтган 2009 йилга нисбатан 16,1 фоиз ўсиб, аҳоли жон бошига кўрсатилган хизматлар ҳажми 911,7 минг сўмга тенг бўлган. 2017 йилга келиб бу кўрсаткич 116,8 трлн. сўмга етиб, 2009 йилга нисбатан 5,2 карра ошди, аҳоли жон бошига кўрсатилган хизматлар ҳажми 3576,9 минг сўмга тенг бўлди.\n2017 йилда Навоий (107,0 фоиз), Сирдарё (106,0 фоиз) Андижон (105,6 фоиз), Хоразм (105,3 фоиз), Жиззах (105,2 фоиз), Наманган (105,0 фоиз) вилоятлари ва Тошкент шаҳри (114,6 фоиз) пешқадамлар қаторидан жой эгаллашган. Тошкент шаҳрида юқори ўсиш суръатлари таъминланиши, аввало, аҳоли реал даромадлари ўсиши, якуний истеъмол маҳсулотлари ишлаб чиқариш тармоқлари ривожланиши билан боғлиқ бўлиб, бу ҳар хил турдаги хизматларнинг ривожланишига кучли таъсир кўрсатмоқда (2-чизма).\n2-чизма. Республика бўйича хизматларнинг умумий ҳажмида ҳудудларнинг улуши\n2-чизмаданреспублика бўйича хизматларнинг умумий ҳажмида Тошкент шаҳри (32,1 фоиз), Тошкент (7,9 фоиз), Самарқанд (7,1 фоиз), Фарғона (6,5) ва Андижон (5,7 фоиз) вилоятларининг улуши юқорилигини кўриш мумкин.\nРивожланган мамлакатлар тажрибаси кўрсатмоқдаки, хизмат кўрсатиш соҳаси субъектлари жамият тараққиётининг барча жабҳаларида ижтимоий-иқтисодий барқарорликни таъминловчи асосий омиллардан биридир. Ушбу соҳаривожланиши мамлакат аҳолиси бойишига, иқтисодиёт юксалишига, истеъмол бозори тўйинишига, давлат бюджети тушумлари кўпайишига, ишсизлик камайишига олиб келади. Бу, айниқса, соҳада кичик бизнес ва хусусий тадбиркорлик фаолиятини амалга оширишда яққол кўзга ташланади.\nБозор иқтисодиёти назарияси ва амалиётига таянган ҳолда унинг ўзига хос хусусиятларидан келиб чиқиб, хизмат кўрсатиш соҳаси ва хизматлар бозорини ривожлантириш ҳамда хизмат кўрсатиш жараёнларини замон талаблари асосида шакллантириш мақсадга мувофиқдир. Бундан ташқари, соҳа фаолиятини янада ривожлантириш учун бир қатор вазифаларни амалга ошириш лозим. Жумладан:\n– намунавий объектларни барпо этиш учун хизмат кўрсатиш соҳаси бўйича янги корхоналарни қуриш намунавий лойиҳага мувофиқ тарзда амалга оширилиши;\n– янги қуриладиган корхоналар замонавий технологик техника ва асбоб-ускуналар билан жиҳозланиши;\n– хизмат кўрсатиш корхоналарини ресурслар билан таъминотини ташкил этиш мақсадида уларни хомашё манбаларига боғлаш, шунингдек, зарурият бўлганда, улгуржи савдо базаларида маиший хизмат кўрсатиш корхоналарига хомашё ва материалларини кичик ҳажмда улгуржи сотишни ташкил этиш.\n– аграр тармоқда хизматлар кўрсатиш ва сервис соҳаси учун қулай шарт-шароитлар яратиш;\n– ушбу тармоқда банд бўлганлар сонини 25 фоизгача кўпайтириш ва шу орқали аҳолининг даромадларини ошириш;\n– бозорни замонавий, сифатли хизмат турлари билан тўлдириш хизмат кўрсатиш тармоғининг келгуси тараққиётини белгилайди.\nХулоса қилиб айтганда, хизмат кўрсатиш ва сервис соҳасини ривожлантириш жамиятимиз учун ушбу соҳада хизмат кўрсатиш турларини кўпайтириш, янги иш ўринларини барпо этиш ҳамда аҳоли реал даромадларини ошириш имконини беради.\nМақолада Ўзбекистон Республикасида хизмат кўрсатиш соҳасининг иқтисодиётда тутган ўрни, соҳада амалга оширилаётган ислоҳотлар ва унда бажарилган ишлар ҳажмининг ўзгариш тенденциялари таҳлил этилган.\nКалит сўзлар: хизмат кўрсатиш, меҳмонхона, интернет хизматлари, суғурта, юридик, консалтинг, меҳмонхона.\nВ статье анализируются тенденции изменения роли сферы услуг в экономике Республики Узбекистан, проводимых в этой области реформ и объема проделанной работы.\nThe article analyzes trends in the role of the service sector in the economy of the Republic of Uzbekistan, conducted in this area of reforms and the volume of work done.\n1. Ўзбекистон Президенти Ш.Мирзиёевнинг 2017 йил 7 февралдаги “Ўзбекистон Республикасини янада ривожлантириш бўйича ҳаракатлар стратегияси тўғрисида”гифармони. // Халқ сўзи,2017 йил 8 февралдаги 28 (6722)-сони.\n2. Ўзбекистон Республикаси Давлат статистика қўмитаси маълумотлари 2010-2018 й.


ҚАНИ ЎША ОППОЗИЦИЯ? | Birdamlik.info\nБугун Ўзбекистонни бошқараетган ҳукумат ,Ҳурматли президентимиз Ш.М.Мирзиёев раҳбарлигида жуда катта бунёдкорлик ишларини амалга оширмоқда. Бобомиз Амир Темур » Бизнинг қудратимизни кўрмоқчи бўлганлар қурган биноларимизга боқсин» деган эди.\nШу кунларда мамлакатимизнинг барча сарҳадларида мисли кўрилмаган қурилишлар туфайли жаҳон андозаларига мос ,гўзал бинолар қад ростламокда.Бироқ мамлакатнинг ривожи ва қудрати қурилишлар билан ўлчанмайди. Шу гўзал бинолар ичида яшаётган жамият яъни «социум» нинг интеллектуал потенциали ва сиёсий онги (сиёсийлашганлиги) қай даражада ривожлаганлиги билан ўлчанади.Бобомиз Амир Темур – » Мағрибдан Машриқ (кун чиқишдан-кун ботиш)гача адолатли тузум ўрнатдим. Бирор бола бошига бир лаган тилла қўйиб давлатимизнинг у четидан бу четига борса битта танга йўқолмайдиган тартиб ўрнатдим» деган эди. 1405 йил 19 февраль куни Ўтрорда жаҳонгир вафот этди . Шу куни Исфахон орқали Мовороуннаҳр сарҳадига қадам қўйган Испания элчиси ва унинг мулозимлари қип- яланғоч қилиниб, мол-мулки таланиб-» бор энди тўрт томонинг қибла шаклида юртига ҳайдаб юборилди. Бобомиз ўрнатган тартиб 1405 йил 19 февраль куниёқ танззулга юз тутди.\nБугун Ўзбекистон ҳукуматининг олдида давлат тузумини қисман демократик тузумга айлантириш ва аста- секин тўлиқ демократлашув жараёнига олиб чиқиш вазифаси ҳар қачонгидан ҳам долзарб бўлиб турибди. Бундай вазифани уддалаш юқорида айтганимиздек оппозициясиз мумкин эмас. Лекин ҚАНИ ЎША ОППОЗИЦИЯ? Бу борада » Бирдамлик Халк Демократик Ҳаракати жозибали кўринади албатта. Бироқ, ўз сафига тобора кўпроқ ёшларни жалб этиб бораётган БХДҲ конструктив позицияда фаолият кўрсатиши лозим. БХДҲ нинг лидери Боҳодир Хон Туркистон бунга тайёрми? Буни вақт кўрсатади.


OzodDayjest: Журналист аёлни ёмонотлиқ қилганларни тополмаган ИИВга эътироз билдирилди\n28 сентябр 2021, Тошкент вақти: 00:43\n“Qalampir.uz” журналистини ёмонотлиқ қилишга уринганларнинг топилмаётгани ортидан ИИВ танқидга учради. “Биринчи қўнғироқ” куни кўп мактабларда 1-синф ўқувчилари президент совғаларидан бебаҳра қолгани айтилмоқда. Қаршидаги можарода 19 ёшли спортчи тўппончадан яраланди. Жорий ҳафта ўзбек матбуоти шу каби воқеалар ҳақида хабар берди.\nИИВ ҳали-ҳамон журналист аёл ҳақида жирканч видео тарқатганларни топа олмади\n“Qalampir.uz” журналисти Феруза Нажмиддинованинг номини ёмонотлиққа чиқариш мақсадида ижтимоий тармоқларда монтаж қилинган жирканч видео тарқатилганига бир ой тўлди. Ички ишлар идоралари ҳолат бўйича жиноят иши очди, аммо айбдорлар ҳали ҳам топилгани йўқ (www.qalampir.uz, 7 cентябрь).\nАвгуст ойи бошларида интернетда Тошкентдаги кўп қаватли уйларнинг бири балконида шахси номаълум аёл ва эркак ишқий муносабати акс этган номақбул видео тарқалди. Орадан бир муддат ўтиб ижтимоий тармоқларга бошқа бир видео жойлаштирилди. Унда ушбу видео қаҳрамони бўлган аёл гўё “Qalampir.uz” журналисти Феруза Нажмиддинова экани иддао қилинади.\nТанқидий чиқишлари билан танилган журналист аёлнинг шаънини топташга уриниш Олий Мажлис Сенати ва Қонунчилик палатаси томонидан қораланди. Ижтимоий тармоқларда Ф. Нажмиддиновани қўллаб-қувватлашга қаратилган “Мен Ферузаман” акцияси бўлиб ўтди. Мазкур акцияга президент Шавкат Мирзиёевнинг қизи Саида Мирзиёева ҳам қўшилди.\n“Qalampir.uz” нашри бу вақт оралиғида Ф. Нажмиддиновага туҳмат ҳолати бўйича тергов юзасидан ҳуқуқ-тартибот бир неча бор мурожаат қилган, аммо тайинли жавоб ололмаган.\n“Журналистга, ҳукуматнинг ваъдаларига ишониб, жамиятда ўз ўрнини топишга интилиб бораётган аёлга нисбатан туҳмат – айримлар учун бир-икки кунлик шов-шув, пиар ёки ўзини борлигини билдириб қўйиш, баёнот бериш билан обрў қозониш учун восита эмас. Бу ҳуқуқ тартибот органлари мамлакатда инсон ҳуқуқларини ҳимоя қилиш борасида қанчалик самарали фаолият юритаётгани, замонавий технологиялар билан қанчалик таъминланганию уларни ишлата оладиган, киберхавфсизлик, ахборот технологиялар орқали амалга ошириладиган жиноятларни иссиқ изидан фош этадиган мутахассислар мавжудлиги ё йўқлигини кўрсатади”, - дея жиноятни тезроқ фош этишга чорлаган “Qalampir.uz” нашри.\nКўп мактабларга 1-синф ўқувчиларига аталган президент совғаси етиб бормади\nЎзбекистон бўйлаб кўплаб мактабларда 1-синфга қабул қилинган ўқувчилар “Биринчи қўнғироқ” кунида президент совғаларини ололмади (www.kun.uz, 8 cентябрь).\nИжтимоий тармоқларда Қашқадарё вилояти Шаҳрисабз шаҳридаги 1-мактабда 1-синф ўқувчилари ўқув йилининг илк кунини президент совғасисиз бошлагани ҳақидаги сурат тарқалди. Маълум бўлишича, республиканинг бошқа ҳудудларида ҳам шундай ҳолат кузатилган. Масалан, Қашқадарё вилоятида 1-синфга борган ўқувчиларнинг ярмидан кўпига президент совғаси берилмаган.\nАйрим ҳудудларга эса ўқув қуроллари тўлиқ етказиб берилмаган. “Kun.uz” суҳбатлашган ота-оналар тўпламларда рангли қаламлар, пенал ва дарсликлар йўқлиги, клей сифатсиз эканини маълум қилган.\nХалқ таълими вазирлиги ота-оналарни вазиятни тўғри қабул қилишга чақирган ва совғалар тез кунда ҳар бир болага етиб боришига ваъда берган.\nТартибга кўра, президент совғасини етказиб бериш учун ҳар йили ХТВ қошидаги “Ўқув таълим-таъминот” ДУК томонидан тендер ўтказилади. Тендерда қатнашган корхоналарга юридик хизмат кўрсатувчи ҳуқуқшунос Неъмат Шердонаев бу галги тендер шаффоф ўтганини шубҳа остига олган.\nЭслатиб ўтамиз, 6 сентябрь куни Ўзбекистоннинг 10 мингдан зиёд умумтаълим мактабида анъанавий шаклда дарс бошланди. Бу йил мактабларнинг 1-синфига 600 мингга яқин бола қабул қилинди.\nҚаршида яна можаро: 19 ёшли спортчи тўппончадан ўқ еди\nҚашқадарё вилояти Қарши шаҳрида бир гуруҳ ёшлар ўртасида оммавий жанжал рўй берди (www.sof.uz, 9 cентябрь). Кеч соат 21:30 да Қарши марказида, вилоят ҳокимлиги биноси яқинида юз берган оммавий жанжал пайти 19 ёшли спортчи пневматик тўппончадан ўқ еб яраланган.\n“Воқеа жойига профилактика инспектори келиб қолмаганида бу можаро қандай якун топган бўларди – номаълум. Маълум бўлишича, жанжал иштирокчиларининг аксарияти Қашқадарё олийгоҳларида ўқиётган талабалар, айримлари ўқишга энди кирган йигитлар бўлган. Уларнинг деярли барчаси спорт билан шуғулланади, ораларида Ўзбекистон чемпиони ҳам бор. Нима учун жанжалда иштирок этдингиз деган саволга улар дўстини хафа қилишганида қараб туролмаслигини билдирган”, - дейилган хабарда.\nПневматик тўппончадан ўқ узган йигит қамоққа олинган. Жанжалнинг қолган иштирокчиларини жарима ёки 15 кунлик қамоқ жазоси кутмоқда.\nБу – Қарши шаҳрида сўнгги ҳафталарда кузатилган спортчилар билан боғлиқ иккинчи йирик жанжалдир. 17 август куни Қаршида ушу-санда бўйича жаҳон чемпиони, MMA жангчиси Элбек Раҳимов бир гуруҳ шахслар томонидан ваҳшийларча калтакланиши оқибатида вафот этган эди. Мазкур ҳолат юзасидан Жиноят кодексининг 97-моддаси (қасддан одам ўлдириш) бўйича жиноят иши қўзғатилган ва 8 нафар шахс гумонланувчи тариқасида жалб қилинган.\nПрезидентликка номзод олигархлар пайдо бўлишига қарши эканини билдирди\nҒазнадан ўмаришлар: вазирлар зиммасига шахсий жавобгарлик юклаш таклиф этилмоқда\nOzodDayjest: “Ўзбекнефтгаз” тизимида “мисли кўрилмаган” талон-торож кузатилаётгани айтилмоқда\nАбитуриентлар имтиёздан фойдаланиш учун пропискасини атайин Сўхга кўчирмоқда\nГувоҳлар: ИИБ ходимлари кечикмаганида, қотилликнинг олдини олиш мумкин эди\nАлишер Қодиров Жиноят кодексига “Келажакка хиёнат” бобини қўшишни таклиф қилди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Сочларим тўкилиб кетаяпти, ёрдам беринг!»\t11:12, 22 ноябрь\tГўзал сочлар ҳар бир аёлнинг фахри! Афсуски, вақт ўтган сари сочлар секин-аста нозиклашиб, камайиб бораверади. Соч тўкилишининг олдини олиш учун қилган ҳаракатларингиз бесамар бўлса, бунинг сабабини бошқа жойдан қидиринг. Чунки сочлар ҳам худди ўзимиз каби у ёки бу касалликка чалиниши мумкин.\nСоч толаларининг кунига 60‑100 дона тўкилиши нормал ҳолат. Яъни бунда соч толалари янгиланади. Аммо бундан кўп тўкилса, демак, сочларингизни даволаш, озиқлантириш, тиклашга шошилинг!\nЖиддий хавф – соч тўкилиши гормонал бузилиш ё касаллик аломати ёки асорати бўлиши мумкин. Бундай ҳолатларда косметик воситалар ёрдам бермайди. Бунинг сабаби андроген алопеция касаллиги бўлиши эҳтимоли бор, у эркаклик гормони — тестестерон кўпайиб кетиши оқибатида юзага келади. Бу жараённи тўхтатиш учун эндокринолог-шифокор кўригидан ўтиб, керакли муолажаларни қилиш лозим. Ўзбилармонлик билан даволаниш эса нафақат сочларингизга, балки бутун организмингиз саломатлигига салбий таъсир кўрсатиши мумкин. Сочларингиз узоқ вақт давомида ва кўп тўкилаётган бўлса, энг аввало қалқонсимон ва ошқозон ости безларини текширтиринг.\nГормонал ўзгаришлар. Аёл организмида ҳомиладорлик ва эмизиш даврида турли гормонал ўзгаришлар рўй беради. Масалан, туғруқдан 8‑12 ҳафта кейин аёлда фаол равишда соч тўкилишини кузатиш мумкин. Унинг гормонал ҳолати ўз ўрнига тушгач, соч тўкилиши камаяди, аммо бу ҳолатда ҳам соч озиқлантириб турилмаса, нозиклашиб, камайиб кетиши мумкин. Бунинг олдини олиш учун аёллар албатта витамин комплексларини қабул қилиш билан бирга сочларни озиқлантирувчи ниқоблардан фойдаланишлари лозим.\nВитамин етишмаслиги. В гуруҳи витаминлари, С витамини, цинк етишмаслиги оқибатида ҳам сочлар тўкилади. Шунинг учун сочларингиз тўкилиши билан бирга тирноқларингиз ҳолати ҳам ўзгараётган бўлса, турли микроэлементларга бой бўлган витамин комплекслари қабул қилинг.\nТашқи таъсирларга эса турли ювиш (шампунь, спрей, мусс) ва қуритиш (фен, дазмол) воситалари киради. Ҳарорат ва кимёвий таъсирлар натижасида сочлар нозиклашиб, тўкила бошлайди.\nДарвонсаль. Бунда махсус ускуна ёрдамида заиф электр токи (100 кГц) билан соч илдизлари даволанади. У лимфа ва қон томирлари фаолиятини яхшилаб, терига антисептик ҳамда қуритувчи таъсир кўрсатади. Шунингдек, у тери остидаги ёғ ажратувчи безлар фаолиятини меъёрга келтириб, ёғли сочлар учун ҳам фойдали.\nСочлар учун озонтерапия. Бунда организмдан зарарли моддаларни чиқариш билан бутун организм тозаланади. Қон кислородга тўйинади. Бу сочларга ҳам таъсир кўрсатади. Озонотерапия натижасида бош терисида қон айланиши ва илдизлар озиқланиши яхшиланади.\nСуюқ азот. Бунда махсус аппликатор ёрдамида бош териси бир неча сония давомида уқаланади. Аксар ҳолларда бошқа муолажалар билан биргаликда тавсия қилинади.\nОзиқлантириш. Сочларингиз бақувват ва кўркам бўлишини истасангиз, кўпроқ балиқ, яшил сабзавотлар, дуккакли ўсимликлар, ёнғоқ, товуқ гўшти, тухум, кепакли нон, денгиз маҳсулотлари, сабзи истеъмол қилинг.\nТабиийсини танланг. Шампунь ва бошқа ювиш воситалари танлаганда иложи борича таркибига аҳамиятли бўлинг, табиийларини танланг. Лак ва бошқа турмакни қотирувчи воситалар сочларга ёмон таъсир кўрсатади. Сочларингиз тўкилиб кетишини истамасангиз, иложи борича бундай воситалардан фойдаланишни камайтиринг.\nОдат қилинг. Аёл гўзаллиги унинг саломатлигида. Доимо гўзал бўлишни истаган аёл ҳар ярим йилда ички аъзоларини кўрикдан ўтказиб, текширтириб туришни ўзига одат қилиши керак. Чунки ташқи қиёфангиздаги ўзгаришлар (соч ва юзда) ички касалликлар даракчиси бўлиши ҳам эҳтимолдан ҳоли эмас.\nШунингдек, сочларни ҳўллигида тараманг, уларни қаттиқ қилиб ўрманг, турмагингизни вақти‑вақти билан ўзгартириб туринг.\nДўкон ёки дорихоналарда…\nҲозирги кунда дўкон ва дорихона расталарида сочларни мустаҳкамловчи турли воситаларни кўриш мумкин. Аммо шу билан бирга, сочнинг ҳолати ва тўкилиш сабабларини аниқламасдан бу воситаларни қўллаш кутилган натижага олиб келмаслиги мумкин. Шу боис энг аввало соч тўкилишининг сабабини аниқлаш учун мутахассисга мурожаат қилинг.\nАлопекси — соч тўкилиши (андроген алопеция)га қарши восита бўлиб, бош терисига суртилади. Воситани қўллашдан аввал албатта шифокор билан маслаҳатлашиш зарур.\nҲафтада бир марта бўлса-да, сочлар учун турли ниқоблар қилиб туриш мақсадга мувофиқ.\nЗайтун ёғи: ярим стакан зайтун ёғини сув буғида иситинг. Сўнг бармоқларингиз билан бош терисига енгил уқалаб суртинг. Бошингизга полиэтилен қалпоқча кийиб, устидан иссиқ сочиқ ўранг. 1‑2 соатдан кейин бошингизни илиқ сувда шампунь билан ювинг. Муолажани 15‑20 марта такрорлаш мумкин. Соч тўкилишининг олдини олиш учун эса бу муолажани ҳафтада 1‑2 марта такрорлаб туриш кифоя.\nАлоэ: 3 ош қошиқ алоэ шарбати, 1 ош қошиқ асал, 1 дона тухум сариғини аралаштириб (1 чой қошиқ саримсоқ пиёз шарбатини ҳам қўшиш мумкин), намланган сочлар ва бош терисига суртинг. 20 дақиқадан сўнг сочларингизни илиқ сувда ювинг.\nХина: рангсиз хинани ярим стакан қатиқ билан аралаштиринг. Қуюқ бўтқа ҳосил бўлиши керак. Бўқани сочларингизга суртиб, полиэтилен қалпоқча кийиб, устидан иситилган сочиқ ўранг. Ярим соатдан кейин илиқ сувда чайинг.\nХантал: 1 чой қошиқ қуруқ хантални 2 ош қошиқ аччиқ чой билан аралаштириб, 1 дона тухум сариғи қўшинг. Ниқобни бошга суртиб, полиэтилен қалпоқча кийинг-да, сочиқ ўранг. 20 дақиқадан кейин бошингизни илиқ сув билан ювинг.\nПиёз: 1‑2 дона пиёз шарбатини, худди шунча миқдордаги қатиқ билан аралаштириб, бош терисига суртинг. Полиэтилен қалпоқча ва иссиқ сочиқ билан ўраб қўйинг. 40 дақиқадан кейин сочларингизни илиқ сув билан чайинг. Қатиқ пиёз ҳиди ўткирлигини йўқотишга ёрдам беради.\nДермотог‑косметолог Искандар ВОИСОВ билан ҳамкорликда Кавсар АСҲОБОВА тайёрлади.\nТушкун кайфиятда нега кўп овқат еймиз?\tИшлайдиган келинлар диққатига: уйдаги гап остона «ҳатла»масин!\tЮздаги ҳуснбузарларнинг сабабчилари\tЗамонамиз алплари қандай бўлиши керак?\t«Жим, уйда болалар бор!»\tАёлларга ҳадя этилган энг қимматбаҳо совғалар рейтинги\tОтправить\nИшлайдиган келинлар диққатига: уйдаги гап остона «ҳатла»масин!\nЗамонамиз алплари қандай бўлиши керак?


Мунажжимлар башорати: 11 август куни юлдузлар Сизга нималарни ваъда қилмоқда? » Ўзбекистон янгиликлари – Zamin.uz\nМунажжимлар башорати: 11 август куни юлдузлар Сизга нималарни ваъда қилмоқда?\n11 август куни дўстлар, таниш-билишлар, ҳатто уйингиздагилар билан ҳам профессионал касбингизга тегишли режаларни ўртоқлашманг. Агар ҳаётда бирор арзирли эзгуликка эришмоқни истасангиз, балиқ каби соқов бўдинг. Оиласиз бўлсангиз, муҳаббатда ишларингиз кўплигидан учрашувга вақт топа олмаслигингиз мумкин. Шунинг учун романтикани бошқа кунга қолдириб туришингизга тўғри келади. Аммо куч ҳамда имкониятларингиз барча ишларни дўндиришга етади.\nБугун мақсадга етиш учун аввало ўзингизга бўлган ишонч мустаҳкам бўлиши лозим. Муҳаббатда аниқлик талаб этилади. Айниқса, оиласиз бўла туриб яқинда танишган инсонга туйғуларингизни ошкор эта олмаётган бўлсангиз, аниқлик айни сиз учун. Оила аъзоларингиз билан эса камтарона, мулойим ва дипломатларча муносабатда бўлинг. Саломатликни мустаҳкамлаш куннинг асосий режасига киритилса ҳам зиён қилмайди.\n11 август куни ҳар бир қадамингизни, сўзлаган сўзингизни ҳадеганда таҳлил этавермасангиз, ҳаётингиз эртакка айланиши турган гап. Ақлни ишлатган ҳолда ҳаракатлар содир этсангиз, моддий масалада ҳам зафар қучишингиз тайин. Тақдирда борини қабул қилинг. Уни яқинларингиз билан баҳам кўринг. Кечқурун спортнинг енгил турлари ҳамда сузиш машқларини бажариш муваффақиятли кечади.\nБолаларча орзулар уммонида сузишни бас қилинг. Шунда бугунги кунингиз ажойиб ва ёқимли лаҳзаларга бой ўтади. Вазиятни идеаллаштиришга уринманг. Ҳар қандай вазиятни ҳам инсон хоҳлаган тарафига қараб ўзгартириши мумкин. Профессионал касбингиз билан боғлиқ ишларни бажаришда бирор янгилик яратишга ҳаракат қилинг. Бундан фақат фойда кўрасиз. Бугун организмингизни жисмонан зўриқтиришдан нари бўлинг.\n11 август куни арслон буржи остида туғилганлар муҳаббат бобида ҳар қандай мушкулотларга тайёр туришади. Аммо ёдда тутинг, агар бу муносабатларингизга арзимайдиган одам учраса, барча ҳаракатларингиз чиппакка чиқиши мумкин. Нимаики иш бошламанг, қариндошлар маслаҳатига қулоқ тутинг. Улар сизга ҳеч қачон ёмонлик тиламайди. Дўстлар билан мулоқотда психолог ролини ижро этинг.\nКун аввалиданоқ вужудингизни хавотирлар, асабийликлар қуршаб олиши мумкин. Балки чап ёнингиз билан тургандирсиз? Ҳаётни зар-у кимхобга ўраш ўзингизнинг қўлингизда. Реалистга айланинг. Иш жойингизда кўзга ташланадиган асаббузарликларга ҳиссиз муносабатда бўлинг. Куннинг иккинчи ярмида сурункали хасталикка йўлиққанлар барча ишларни йиғиштириб қўйиб саломатликни мустаҳкамлаш билан шуғулланишлари керак.\n11 августда яқин ўтмишдаги муҳаббатингиз ёдингизга тушиб, уни жуда соғина бошлаганингизни ҳис этасиз. Бу нарса ишларингизни бажаришда жиддий тўсиқ вазифасини ўташи мумкин. Бир неча соатга бўлса-да, табиат қўйнига чиқиб, тушкун хаёллардан халос бўлишга уриниб кўринг. Пул масаласида кечки пайтга бориб аҳволингиз яхшиланиши мумкин. Албатта, раҳбарларингиз ваъда қилинган мукофот ҳақида унутиб қўймаган бўлишса. Акс ҳолда қарз кўтаришингизга тўғри келади.\nЮлдузлар сизга қолипли эмас, кайфият билан боғлиқ ҳаётни маслаҳат беришади. Иш бажаришда ўтмишда орттирган билимлар бугун жуда керак бўлади. Тушдан сўнг бошқа шаҳар ёки мамлакатда яшайдиган дўстингиз ҳақида ажойиб хушхабар эшитишингиз эҳтимоли бор. Тадбиркор бўлсангиз, куннинг иккичи ярмида янги ҳамкорлар билан фойдали шартнома имзолашингиз мумкин. Кечқурун вақтингизни яқин инсонингизга бахшида этинг.\n11 август куни бир неча лаҳзаларга бўлса-да, болаликка қайтишни хоҳлаб қоласиз. Ташвишсиз, қувноқ ҳаётни қўмсай бошлайсиз. Афсуски, бу шунчаки хаёл. Агар болаликка қайтишнинг имкони бўлганда, дунёда қари одамнинг ўзи қолмасди. Кун давомида таниган-танимаганларга баравар жилмайиб, мулойим муносабат юритаверинг. Кайфиятингиз кўтарилади. Ижодкорлар, санъаткорлар бугун ўз соҳаларида албатта муваффақият қозонишади. Бир сўз билан айтганда, ўзингизда хоҳиш бўлса бас, ҳар қандай оғир вазифани ҳам сира қийналмасдан адо эта оласиз.\nЭрталабдан фақат кўнглингизга ўтиришадиган, ўзингиз ҳурмат қиладиган одамлар билангина муносабат юритинг. Жуфтингизнинг сизни бўлар-бўлмасга рашк қилавериши асаб томирларингизни таранг торттириши мумкин. Шунинг учун ёлғиз қолишга ҳаракат қилинг. Жанжалнинг олди олинади. Шахсий бизнесига эга инсонлар учун бугун сафар ва келишувлар омадли кечади.\n11 август куни ҳар қандай ишни уддалай олишингизга ўзингизни руҳан тайёрлаб олинг. Шунда пулнинг ўзи тўда-тўда бўлиб сизни қидира бошлайди. Жуфтингиз билан муносабатлар янада яхшиланиши учун маълум муддат алоҳида вақт ўтказинг. Қисқа муддатга бўлса-да, ўзингизни эркин қушдек ҳис этинг. Бу оилавий ҳаётингизга аҳиллик ҳадя этади. Саломатликни асраш ҳам режага киритилиши лозим.\nХудо бераридан қисмаса, эрталабданоқ моддий аҳволингиз яхшиланиш палласига киради. Балки кимлардир сиздан қарз олгандир, балки кимнингдир ҳожатини чиқаргандирсиз. Улар бугун куннинг биринчи ярмида уйингиз эшиги қаршисида саф тортишлари мумкин. Муҳаббатда етакчи бўлишга уринманг. Камтарлик яхши. У сизга энг садоқатли дўстга айлана олади. Айримлар кун мобайнида бош ва оёқ оғриғидан безовталаниши мумкин.\nБош саҳифа » Ҳаёт тарзи » Мунажжимлар башорати: 11 август куни юлдузлар Сизга нималарни ваъда қилмоқда?\n00:21 Мунажжимлар башорати: 7 август куни юлдузлар сизга нималарни ваъда қилмоқда?\n21:58 Мунажжимлар башорати: 8 август куни юлдузлар Сизга нималарни ваъда қилмоқда?..


Гидрометеорология хизмати маркази эртага, 13 ноябрь куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 7-12 м/с тезликда. Ҳарорат кечаси 3-5 даража, кундузи 8-10 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 7-12 м/с тезликда. Ҳарорат кечаси 2-7 даража совуқ, кундузи 3-8 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 7-12 м/с тезликда. Ҳарорат кечаси 3 даража совуқ - 2 даража илиқ, кундузи 7-12 даража илиқ бўлади.\nТошкент, Сирдарё, Самарқанд ва Жиззах вилоятлари. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 7-12 м/с тезликда. Ҳарорат кечаси 0-5 даража, кундузи 8-13 даража илиқ бўлади.\nҚашқадарё вилояти. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 7-12 м/с тезликда. Ҳарорат кечаси 3-8 даража, кундузи 8-13 даража илиқ бўлади.\nСурхондарё вилояти. Ҳаво ўзгариб туради, баъзи жойларда ёмғир ёғиши мумкин. Шамол ғарбдан 7-12 м/с тезликда эсади. Ҳарорат кечаси 3-8 даража, кундузи 10-15 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда ёмғир ёғиши мумкин. Шамол ғарбдан 7-12 м/с тезликда эсади. Ҳарорат кечаси 3-8 даража, кундузи 5-10 даража илиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёғингарчилик (ёмғир, қор) бўлади. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси ва кундузи 2 даража совуқ - 3 даража илиқ бўлади.


Ўзбек чегарачилари эътироз билдирди\nЎзбекистоннинг қўшни республикалар билан чегараларида нохуш воқеалар тез-тез рўй бериб туради.\nТожикистонлик чегарачилар Ўзбекистон ҳудудига бостириб кириб, провокациялар уюштирмоқда. Ўзбекистон МХХ Давлат чегараларини қўриқлаш қўмитасига кўра, икки давлат ўртасидаги бир нечта чегара ҳудудларида тожикистонлик чегарачилар контрабандачиларга ҳомийлик қилиб, Ўзбекистон ҳудудига бостириб кирмоқда.\nЎзбекистон МХХ Давлат чегараларини қўриқлаш қўмитаси тарқатган пресс-релизни Regnum ахборот агентлиги эълон қилди. Унда айтилишича, жорий йилнинг 2 апрелида 15 нафар қуролланган тожикистонлик чегарачилар Жиззах вилоятининг Зомин туманига бостириб кириб, контрабандачилар йўлини тўсишга ҳаракат қилган ўзбекистонлик чегарачилар нарядини қўлга олишга ҳаракат қилган.\nРасмий хабарномада тожик чегарачиларининг бошқа ғайриқонуний ҳатти-ҳаракатлари ҳам келтирилади.\n“2011 йилнинг 4 апрелида Наманган вилоятининг Пунгон туманида икки нафар қуролланган тожикистонлик чегарачи (спорт кийимида, бош кийимсиз) икки нафар контрабандачи билан давлат чегарасини бузган ҳолда Ўзбекистон ҳудудига 15 метр бостириб кирган. Улар қурол ўқталган ҳолда Ўзбекистон чегарачилари олиб қўйган контрабанда ёнилғи маҳсулотларини қайтариб беришни талаб қилганлар. Ўзбек чегарачиларининг қўшимча кучлари келаётганини сезгандан сўнг, улар Тожикистон ҳудудига ўтиб кўздан ғойиб бўлган”, дейилади Ўзбекистон МХХ пресс-релизида.\nХабарга кўра, ўзбекистонлик чегарачиларнинг оғир-босиқлиги туфайли воқеаларнинг фожиавий оқибати олди олинган ва Тожикистон томони бу ҳолатлар бўйича Ўзбекистон томонидан кечирим сўраган.\nТожикистон Давлат чегараларини қўриқлаш қўмитаси матбуот хизмати раҳбари Хушнуд Раҳматуллаев Озодлик билан суҳбатда бу воқеалар юзасидан Ўзбекистон расман эътироз билдирмаганини баён қилди. Матбуот хизмати раҳбари мазкур ҳолатлар содир бўлгани ёки бўлмагани обдон ўрганилгандан сўнг, бу ҳақда қўшимча хабар беришини айтди.\nЎзбекистон билан Тожикистон ўртасидаги чегар ҳудуларида мунозарали воқеалар тез-тез содир бўлиб туради.\nХусусан, ўтган йилнинг 15 октябр куни Тожикистоннинг Сўғд вилояти Спитамен туманида истиқомат қилувчи Тожикистон фуқароси ўзбек чегарачиси томонидан ўққа тутилган эди. Воқеада яраланган тожикистонлик касалхонага ётқизилган эди.\nУндан бир ой олдин ҳам Тожикистоннинг Зафаробод туманидаги чегара постида ўзбек чегарачиси тожикистонлик фуқарони автоматдан отиб ярадор қилган эди.\nФеврал ойида эса тожик чегарачилари Ховос чегара постида турган ўзбек чегарачисини автоматдан отиб яралаган.\n2010 йилнинг январ ойида Панжакентнинг Саразм қишлоғи ёнидаги постда ўзбек чегарачилари тожик чегарачисига автоматдан ўт очиб, ярадор қилган.


ЎзА - Дарсликлардаги хатоликлар қачон тузатилади?\nДарсликлардаги хатоликлар қачон тузатилади?\n07.06.2018 15:47 Чоп этиш версияси\nХалқаро пресс-клубнинг навбатдаги сессияси «2018-2019 – ўқув йили: янгиликлар, муҳим вазифалар ва муаммолар таҳлили» мавзуида ташкил этилди. Унда Халқ таълими вазирлиги, таълим марказлари, нашриёт вакиллари, мактаб директорлари, экспертлар, журналистлар иштирок этди.\nТаъкидланганидек, бугунги кунда мактаб ўқувчилари ижара тизими орқали дарсликлар ва ўқув-методик адабиётлар билан таъминлаб келинмоқда. Бу тизим ота-оналарга енгиллик яратиш ва барча ўқувчиларни тўлиқ дарслик билан таъминлаш имконини бермоқда. Амалдаги тартибга асосан умумтаълим мактаблари биринчи синф ўқувчилари учун дарсликлар ҳар йили, иккинчи-учинчи синфлар учун – икки йилда бир марта, бешинчи-тўққизинчи синфлар учун – тўрт йилда бир марта янгиланади.\nБугунги кунда 11-синф учун 7 та тилда 20 та фандан 32 номдаги дарсликларнинг оригинал макети яратилди, биринчи-иккинчи синфлар учун 76 номдаги ўқув-методик қўлланмалар қайта нашрга тайёрланди. Янги ўқув йили учун жами 28 миллион нусхада дарсликлар чоп этилади.\nАфсуски, мактаб дарсликларида баъзи камчиликлар, рақам ва маълумотлардаги чалкашликлар, мантиқий ноизчилликлар кузатилаётгани аччиқ ҳақиқат. Масалан, 5-синф дарслигида Имом ал-Бухорийнинг «Ал-жомеъ ас-саҳиҳ» китоби тўғрисида фикр юритилиб, ушбу китобга 7397 ҳадис киритилгани айтилган. 7-синф «Ўзбекистон тарихи» дарслигида мазкур китобга киритилган ҳадислар сони 7275 деб кўрсатилган. Бир неча йилдирки бу тафовут тузатилмайди. Ўқувчи қайси бирини қабул қилсин? 6-синф физика дарслигининг 2017 йил чоп этилган вариантида «Шиша призмада ёруғликнинг тарқалиши, қисмларга ажралиши, Камалак» мавзусида ранглар кетма-кетлиги хато келтирилган. Маълумки, ранглар қизилдан бошланиб бинафша рангда тугаши лозим, бироқ дарсликдаги камалак суратида бунинг тескариси келтирилган. Айни шу дарсликнинг «Оптика» мавзусида шундай масала бор: «Одам юзини тўлиқ кўриш учун диаметри 5 см. бўлган қавариқ кўзгуни қанча узоқликда тутиш керак? Кўзгунинг фокус масофаси 7,5 см., юзининг узунлиги 20 см.». Қўшимча топшириқ сифатида берилган мазкур масалани 6-синф ўқувчиси тугул, кучли физиклар ҳам турли йўл билан ечиб, ҳар хил натижа чиқаришади. Бу каби камчиликлар, афсуски, мактаб дарсликларида анчайин кўп. Уларни вақтида аниқлаш ва такрорланишига йўл қўймаслик, олдини олиш учун қандай ишлар амалга оширилмоқда? Нега дарслик муаллифлари ва мактаб ўқитувчилари билан учрашувлар ўтказилмайди?\nТадбирда журналистларнинг шу каби саволларига жавоб берилди.\nМутахассислар фикрича, 2016 йилга қадар дарсликлар оқ-қора кўринишда чоп этилган. Хусусан, физика фани дарсликлари ҳам. Камалак эса 7 рангда. Китоб имкониятидан келиб чиқиб, камалак рангларини сўзлар орқали ифодалашга мажбур бўлинган. Бу эса мавзуни болага тушунтиришда баъзи ноқулайликларни келтириб чиқарар эди. 2017 йилда дарсликлар рангли чиқди ва имкониятлар кенгайди.\n– Дарсликлардаги рақамлар, маълумотлардаги хатоликлар, чалкашликлар учраб туришидан кўз юмиб бўлмайди. Мактаб дарсликлари муаллифлар гуруҳи, нашр этилиш даврийлиги, манбалар турлича, – деди халқ таълими вазирлиги масъул ходими Абдураҳим Носиров. – Бугунги кунда Республика таълим марказида ишчи гуруҳ –амалиётчи ўқитувчилар томонидан ҳар бир дарслик экспертизадан ўтказилади. Еттинчи ва бешинчи синф дарслигида сиз қайд этган камчиликлар эса, албатта, тузатилади.


Қайд этилишича, беш қаватли турар-жой биносининг учинчи қаватида жойлашган хонадоннинг 16 квадрат метр майдонида ёнғин чиққан.\n9-11 февраль кунлари Қозоғистон ҳудудининг катта қисми Скандинавиядан келадиган совуқ антициклон таъсирида бўлади.\nҚозоғистонда коронавирусга қарши оммавий эмлаш бошланди (видео)\nВакцинация 18 ёшдан 64 ёшгача бўлган одамларда амалга оширилади.\nМашинани «права»сиз бошқаришга рухсат этилади — Қозоғистон\nҚозоғистон президенти Қосим Жўмарт-Тоқаев мамлакат йўлларида ҳаракатланиш қоидаларига ўзгартириш киритадиган қонунга имзо чекди.\nГўзаллик танлови иштирокчиси Гулнур иш топишга қийналяпти: аёллар рашк қилса, эркакларнинг нияти бузуқ\nАёлнинг гўзаллиги унга фақат муаммо туғдиряпти.\nҚозоқ боксчисига бегона мадҳия қўйиб беришди\nБоксчи миллий чопонда, ўз давлат байроғи остида рингга кўтарилганди.\nЭнг даҳшатлиси, кейинроқ улар чақалоқда ҳаёт аломатларини кўриб, хатога йўл қўйишганини пайқашгандан сўнг ҳам болани музхонадан олишмаган.


ЎзА - Қуролли Кучлар академиясида маъруза тингланди\nҚуролли Кучлар академиясида маъруза тингланди\n01.03.2018 14:04 Чоп этиш версияси\nЎзбекистон Республикаси Қуролли Кучлари академиясида Германиянинг мамлакатимиздаги элчихонаси ҳарбий атташеси, подполковник Йорг Фишер маъруза қилди.\nМамлакатимиз Қуролли Кучларининг дунёдаги етакчи давлатлар армиялари билан ҳарбий ҳамкорлик дастури доирасида ташкил этилган тадбирда Германия қуролли кучлари тузилмаларининг ўзига хос жиҳатлари ҳақида сўз борди.\nЙ.Фишер Германияда аҳоли кексайиши туфайли ҳарбий хизмат масаласида муаммолар юзага келаётган бир пайтда ёшлар кўпчиликни ташкил этадиган Ўзбекистонда аксарият йигитлар армия хизматига интилаётганини ижобий баҳолади.\nҚуролли Кучлар академияси малака ошириш факультетининг қўмондонлик бўғини офицерларини тайёрлаш бўйича олий курс тингловчилари маърузани катта қизиқиш билан тинглади.\n– Германия ҳарбий атташесининг маърузаси дунёдаги етакчи давлатлар армияларига оид билимларимизни бойитишга ёрдам берди, – деди академия тингловчиси майор Ғолибжон Каримов. – Миллий армияни ривожлантиришда илғор халқаро тажриба муҳим ўрин тутади.\nАблай Камолов, Муҳаммад АМИН (сурат), ЎзА


АҚШ Туркияга чақириқ билан чиқди » Ўзбекистон янгиликлари – Zamin.uz\nАҚШ Давлат департаменти Туркияни суриялик курдларга қарши қандайдир ҳаракатларни амалга оширмаслик, балки ИШИД террорчилари билан курашга бор эътиборни қаратишга чақирди. Бу ҳақда идора расмий вакили Ҳезер Науэрт маълум қилди, деб хабар бермоқда Kun.uz.\n«Биз, албатта, бу рўй бериши ёки бермаслигини билмаймиз. Биз туркларни бундай ҳаракатларни амалга оширмасликка чақирамиз. У ерда барча томонлар ИШИД билан курашишини хоҳлаймиз», - дея айтиб ўтди Науэрт.\nШу билан бирга, унинг маълум қилишича, АҚШ Сурияда «чегара хавфсизлиги кучларини» ташкил этиш ниятида эмас. Унинг қўшимча қилишича, Анқарани дарғазаб қилган бу масала «нотўғри талқин этилган». Науэртнинг сўзларига кўра, курдларга ёрдамдан асосий мақсад ИШИДдан озод этилган туманларда хавфсизликни таъминлашдан иборатдир.\nНауэрт Анқарани айнан нима ташвишга солаётгани бўйича саволга жавоб қайтарар экан, бу борада турк томонига мурожаат қилишни тавсия этган.\nЭслатиб ўтамиз, аввалроқ Туркия армияси оширилган жанговар тайёргарлик ҳолатига келтирилгани хабар берилганди.\nЯнгиликлар » Дунё » АҚШ Туркияга чақириқ билан чиқди\n12:11 Ливан Сурия чегарасида ИШИДга қарши ҳарбий ҳаракатларни тўхтатди\n14:24 АҚШ ИШИДни мағлуб қилгандан кейин Сурияни тарк этишга ваъда берди\n15:47 Туркия армияси курдларга қарши жанговар амалиётларда муваффақият қозонмоқда


Ўзбекистонда давлат нотариуслари йўқ қилинади « Ўзбекистон Халқ Ҳаракати\n07 November 2017 - 9:11\nSputnik ахборот агентлигининг хабар беришича, келаси йилнинг 1 январидан бошлаб давлат нотариал идоралари нодавлат идораларга айлантириб борилади.\nЎзбекистонда ўз-ўзини молиялаштиришга асосланган нодавлат бюджетдан ташқари нотариусларни жорий этиш режалаштирилмоқда. 2018 йил 1 январдан бошлаб давлат нотариал идоралари нодавлат идораларга айлантириб борилади, деб хабар қилди Sputnik Ўзбекистон мухбири.\nБу ҳақдаги тегишли қарор Адлия вазирлиги томонидан ишлаб чиқилган ва лойиҳа муҳокама учун эълон қилинган.\nҲужжатга кўра, нотариал идораларни молиялаштиришнинг адолатли шароитларини яратиш орқали нотариусларнинг ўз вақтида ва сифатли хизмат кўрсатишларига эришиш режалаштирилган.\nЭслатиб ўтамиз, 2008-2010 йиллар давомида турли қоидабузарликларга йўл қўйган 110 та хусусий нотариуслар жавобгарликка тортилганди. Шунингдек, 49 та хусусий нотариал идоралар лицензияси амал қилиш муддати тўхтатиб қўйилиб, 61 та нотариал идоралар интизомий ва жиноий жавобгарликка тортилган эди.\nБироқ ушбу йўналишда вазият ўзгармади. 2017 йилнинг ўзида 67 нафар ходимларга нисбатан турли ҳуқуқий таъсир чоралари қўлланилди. Жумладан, 5 нафар нотариал идора ходимлари бўшатилган ва 27 нафар жиноий жавобгарликка тортилган.\nБундан ташқари, яқинда аҳоли ўртасида ўтказилган сўров ижобий натижаларни бермади. Сўровда қатнашган одамлар нотариал идораларда узоқ вақт ва кўп маблағ йўқотилиши, нотариус ходимларининг камлиги, сифатсиз хизмат кўрсатилиши ва етарли малакаси йўқлигини маълум қилишган.\nСўровда қатнашганларнинг 60 фоизи нотариал идоралар ноқонуний фаолият кўрсатишлари ва прейскурантда белгиланган нархлардан кўп маблағ олинишини баён қилишган.


Хоразмда уйи бузилган аҳоли норози бўлиб кўчага чиқди. Вилоят ҳокими улар билан учрашди » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Асосий » Хоразмда уйи бузилган аҳоли норози бўлиб кўчага чиқди. Вилоят ҳокими улар билан учрашди\nХоразмда уйи бузилган аҳоли норози бўлиб кўчага чиқди. Вилоят ҳокими улар билан учрашди\nАсосий 28-07-2019, 06:28 0\nУрганч шаҳридаги “Ашхобод” маҳалласида яшовчи аҳолига Урганч тумани Чондирқиёт қишлоғидан ер ўрни ажратиб берилган эди аммо хонадон эгаларининг баъзиларига компенсация пули тўланмаган эди, дея хабар бермоқда вилоят матбуот хизмати.\nКеча Урганч тумани Чондирқиёт қишлоғида одамлар норозилиги сабаб соат тахминан 21:00да Урганч – Хонқа йўлининг қатнов қисмини тўсишгани ва шу сабаб бир неча соат давомида катта қатнов йўлидан автомобиллар ҳаракати тўхтаб қолгани тўғрисида хабар тарқалди.\nБундан хабар топган вилоят ҳокими Фарҳод Эрманов воқеа жойига етиб бориб норози аҳоли билан мулоқотга киришди.\nАҳолини тинчлантириб, 27 июль куни эрталаб соат 8-00да шу жойнинг ўзида ишчи гуруҳини тузиб, аҳоли вакиллари билан музокара ўтказиб, муаммоларнинг ечимини топишга ваъда берганидан сўнг одамлар тинчланиб,тарқала бошлади.\nБугун эрталабдан вилоят ҳокими бошчилигидаги ишчи гуруҳ аҳолига билан учрашиш мақсадида ташриф буюришди. Ҳозирда вилоят ҳокими ҳар бир хонадон эгаси билан шахсан ўзи учрашиб уларнинг талаб ва истакларини эшитиб шу юзадан амалий чора кўрмоқда.\nИжтимоий ҳимояга муҳтож, ногиронлиги бўлган шахслар ва ҳомиладор аёлларга қўшимча шароит ҳамда ер ажратиб бермоқда.\n«Халқ сўзи» нашри хабарига кўра, аҳолига текинга қум етказиб берилмоқда ва қурилиш молларини бозор нархидан хам 10 фоиз чегирма билан етказиб беришни шахсан ўз назоратига олди.


Бош саҳифаАвтоUzAuto Motors автомобил ишлаб чиқариш суръатини кескин оширмоқда\nЭлектрон компонентлар етказиб бериш билан боғлиқ оғир вазиятга қарамай, Ўзбекистоннинг йирик автокорхонаси ишлаб чиқариш суръатларини оширишга ҳаракат қилмоқда. Мисол учун, корхонада 2022 йил январида ишлаб чиқарилган автомобиллар сони бўйича Chevrolet Gentra лидерликни қўлга киритди.\nДавлат статистика қўмитаси 2022 йилнинг январь ойида UzAuto Motors корхонасининг ишлаб чиқариш фаолиятига бўйича якуний хулосасини тақдим этди ва унда ҳозирги кундаги кўрсаткич 2021 йилнинг январь ойига нисбатан таққослаганда, шубҳасиз рекорд кўрсаткич эканини қайд этди. Масалан, ўтган ойда заводда Chevrolet Gentra седанининг 4216 донаси йиғилган бўлса, 2021 йилнинг январида эса бу моделнинг атиги иккита экземпляри йиғилди.\nИккинчи ўринни Chevrolet Damas эгаллади: компакт вэннинг сони 3652 донани ташкил этди. Бу ўтган йилнинг шу ойига нисбатан энг камроқ чиқарилган ягона модель бўлди: 2021 йилда 4335 дона автомобиль ишлаб чиқарилганди.\nChevrolet Cobalt ойни 3393 дона автомобиль билан якунлади, бу 2021 йил январь ойига нисбатан 3292 та экземплярга кўп дегани. Chevrolet Nexia нинг натижаси нисбатан камтарроқ: 2022 йил январида UzAuto конвейеридан 713 та автомобиль ишлаб чиқарилди, ўтган йилнинг биринчи ойида бу кўрсаткич 88 дона автони ташкил қилганди.\n2022 йилнинг январь ойи натижаларига кўра энг кам ишлаб чиқарилган модель – субкомпакт ҳэтчбек Chevrolet Spark бўлди: UzAuto Motors «беш эшикли» моделдан 323 дона ишлаб чиқарди (ўтган йилнинг шу ойига нисбатан +284 дона).\nБир ҳафта олдин президент Шавкат Мирзиёев мамлакат автомобиль бозорида вазиятни барқарорлаштириш механизмини ишлаб чиқиш бўйича топшириқ берганди: автомобиль сотиб олишни истовчилар узоқ муддат навбат кутишига тўғри келмоқда, маҳаллий ишлаб чиқаришдаги машиналар етишмайди, хорижда ишлаб чиқариладиган моделлар эса божхона тўловлари сабаб анча қиммат туради. Маълумотларга кўра, «Ўзавтосаноат» компанияси олдинроқ хорижий автомобилларга қўйилган божхона бадалларини 30% дан 15% га камайтириш таклифи билан чиққан. Бу таклифни президент эълон қилгандан сўнг аён бўлдики, божхона бадаллари кескин камайса, Ўзбекистон бозоридаги таклифлар сони ошади. Вазиятни барқарорлаштириш чораларидан яна бири авто учун олдиндан тўловнинг 85% дан 50% га (шартномалар бериш қайта тикланган вақтдан бошлаб амал қилади) туширилиши бўлди.


ЎзА - Мамлакатимизда муборак Қурбон ҳайити кенг нишонланмоқда\n01.09.2017 06:31 Чоп этиш версияси\nЖорий йил 23 июнь куни давлатимиз раҳбарининг "Ўзбекистон Республикаси Вазирлар Маҳкамаси ҳузурида Ўзбекистондаги Ислом маданияти марказини ташкил этиш чора-тадбирлари тўғрисида"ги қарори қабул қилинди. Шу кунларда Тошкент шаҳридаги Ҳазрати Имом мажмуасига ёндош ҳудудда мазкур марказни барпо этиш ишлари бошлаб юборилган.\nҲайит намозида қўллар дуога очилди. Барчанинг қалбида бир тилак: Шу азиз Ватанимизга кўз тегмасин. Мустақиллигимиз ва тинчлигимиз, ҳамжиҳатлигимиз мангу бўлсин. Эзгу мақсад билан давом этаётган буюк ишларимизнинг баракасини берсин...


26 январ 2022, Тошкент вақти: 22:16\nОйлаб маош олмаган ҳиротлик ўқитувчилар уйларидаги ашёларини бозорга олиб чиқиб сотишга мажбур бўлмоқда.\nЎн минглаб афғон муаллимлари толиблар ҳокимиятни босиб олган август ойидан бери иш ҳақи олгани йўқ. Ҳозирда улар тирикчилик учун пул топишнинг бошқа йўлларини изламоқдалар, шу боис кўплаб афғон мактаблари ўқитувчиларсиз қолган.\nСайид Абдул Раҳмон жорий йил бошида толиблар у яшайдиган Алмар туманини (Фарёб вилояти) эгаллаб олишганидан буён ойлик олмаган. Афғонистондаги аксар муаллимлар каби.\nРаҳмон аввалига ойлик беришлари билан ҳисоб-китоб қилиш ваъдаси билан баққоллардан насияга озиқ-овқат олиб юрди. Кўп болаларнинг савод чиқаришига кўмаклашган ҳурматли одам бўлгани сабабли баққоллар унинг илтимосини рад этишмади.\nАммо толиблар Афғонистон шимоли-шарқидаги туманларни ишғол этганидан бери саккиз ой, Кобулни босиб олишганидан сўнг эса уч ойдан ортиқ вақт ўтди ҳамки, Раҳмон ҳануз иш ҳақини олгани йўқ.\nМаҳаллий дўкондорлардан қарзи кўпайиб кетгач, ўқитувчи мактабни ташлаб, тирикчилик учун бошқа иш қидиришга киришди.\nҲозирда у вилоят маркази Маймана шаҳридаги гавжум кўчада ўтирганча ўткинчиларнинг соатларини тузатади.\n“Рўзғор тебратиш учун соатсозлик билан шуғулланишимга тўғри келди, – дейди Раҳмон Озодликнинг афғон хизмати билан суҳбатида. – Баққоллар насияга озиқ-овқат бермай қўйишди, оилам танг аҳволда. Кун сайин қашшоқлашяпмиз, егулик ҳеч вақо йўқ”.\nРаҳмон кабилар ҳозир Афғонистонда жуда кўп. Фарёб вилоятининг ўзида 7 мингдан ортиқ мактаб ўқитувчиси ва 200 нафар университет домлалари бир неча ойдан бери иш ҳақи олишмаяпти.\nУ, мамлакатдаги ўн минглаб бошқа ўқитувчилар сингари “Оилам яна бир кун яшаши учун қандай қилиб овқат топсам экан?” деган саволни ўзига беради.\nМуаллимларнинг муҳтожлиги Афғонистон таълим тизимини инқирозга бошлади, эндиликда юз минглаб ўқувчилар мактаб таълимисиз қолаётир.\nОктябрь ойи охирларида Ҳирот вилоятида юзлаб ўқитувчилар толиблар режимини уларнинг тўланмаган иш ҳақларини тўлашга чақиришганди.\nҲирот ўқитувчилар уюшмаси мудири Муҳаммад Собир Машаал айтишича, камида 18 минг муаллимнинг оз деганда икки ойлик меҳнат ҳақи тўланмаган – Толибон вилоят маъмурий маркази бўлмиш Ҳирот шаҳрини забт этганидан бери орадан шунча вақт ўтди.\nЎқитувчиларнинг 10 минг нафардан ортиғи аёллар бўлиб, улар ойлик ҳисобига оилаларини боқиб келганлар.\n“Шу пайтгача рўзғор жиҳозларини сотиб, егуликка ишлатишди. Аммо энди сотадиган нарсалари ҳам йўқ”, дейди Машаал.\nБутун Афғонистон бўйлаб ўқитувчилар иш ташлаш эълон қилишган ёки шунчаки мактабда ортиқ ишламай қўйишган. Натижада мактаблар муаллимларсиз қолмоқда.\nПарвон вилояти маркази – Чорикор шаҳрида 42 ёшли муаллим Ҳидоятуллоҳ ойига 85 доллар иш ҳақи оларди, шуни ҳам беш ойдан бери тўхтатиб қўйишган.\nҲидоятуллоҳ, Чорикордаги давлатга қарашли ўғил болалар мактабида дарс беришда давом этадиган бўлса, ўз фарзандлари ҳаёти хавф остида қолишини айтади.\n“Болаларимнинг қорнини тўйдиришим керак, лекин ойлигимни беришмаяпти. Егулик харид қилиш учун уйдаги гилам ва идиш-оёқларни олиб чиқиб, пулладик”, дейди у Озодлик билан суҳбатида.\n“Уйим, оилам тақдири қил устида. Жон сақлаб қолиш учун егулик топишим керак. Бошқа касб-кор қилмасам бўлмайди”, сўзида давом этади Ҳидоятуллоҳ.\nАйтишича, у норозилик белгиси сифатида “беш газ кафанга ўраниб, кўчага чиқишга ҳам тайёр”. “Худо шоҳид, толиблар ҳамма ёқни расво қилишди. Тирикчилигимиз барбод бўлди”, умидсизланади у.\nНақд пул танқислиги\nТолибоннинг Фарёб вилояти таълим бошқармаси аъзоси Мавлавий Ҳафизуллоҳ Мутасимбиллоҳ ўқитувчилар олдидаги иш ҳақидан қарздорлик сўндирилишини таъкидлайди.\n“Ислом амирлиги муаллимларга ойликларини тўлашга қарор қилди. Айрим ўқитувчилар иш ҳақларини олиб бўлишган. Молия вазирлигимиз ўқитувчиларга ойликлари тўланиши кераклигини айтди”, дейди мулозим Озодликнинг афғон хизматига берган изоҳида.\nАфғонистон узоқ йиллар ўқитувчилар ва давлат секторидаги бошқа хизматчиларга иш ҳақи тўлашга сарфлаб келган халқаро ёрдам толиблар ҳокимиятни босиб олганидан сўнг узиб қўйилди.\nБундан ташқари, Вашингтон Афғонистон Марказий банкининг АҚШда сақланаётган қарийб 9,4 млрд доллар қийматли захира активларини амалда тан олинмаган Толибон ҳукуматига беришни рад этди ва уларни “музлатди”.\nМазкур активлар толиблар режимининг инсон ҳақларига риоя қилиши билан боғлиқ мавҳумликлар ҳамда Толибоннинг Афғонистондаги қонуний ҳукумат ўлароқ тан олинишига доир шубҳалар манзарасида ҳануз “музлатилган” ҳолда қоляпти.\nНатижада Афғонистон нақд пул танқислигига дуч келди, банклар ёпилиб, хориждан пул ўтказмалари келиши тўхтаб қолди, бу эса гиперинфляция ва озиқ-овқат маҳсулотлари қимматлашувига олиб келмоқда.\n20 ноябрь куни Толибон молия вазирлиги уч ой ичида “барча давлат хизматчиларига” иш ҳақларини тўлаб бериш учун афғонлардан етарли миқдорда солиқлар йиғилганини эълон қилди.\nБироқ толиблар вакили Аҳмад Вали Ҳакмал тан олишича, таълим вазирлиги орқали тарқатиладиган иш ҳақлари “жуда кам” бўлади.\n“Толиблар нафақат иш ҳақларини тўлашда, балки барча соҳаларда ликвид маблағлар танқислигига дуч келишмоқда”, дейди Европа кенгаши ташқи сиёсат маҳкамаси раҳбари Жозеп Боррелнинг матбуот котиби Набила Массрали.\nМассрали ЕИ “Афғонистон аҳолисининг бирламчи эҳтиёжларини қондириш учун” 350 миллион доллар гуманитар ёрдам ажратилиши ҳақида эълон қилганини, аммо бу маблағлар Толибон қўлига берилмаслигини ва БМТ ҳамда ноҳукумат ташкилотлар орқали афғонларга етказилишини таъкидлайди.\nБМТ Болалар фонди (ЮНИСЕФ) афғон ўқитувчиларини Толибонни четлаб ўтган ҳолда тўғридан-тўғри молиялаш тизимини яратишни режалаётганини маълум қилди.\nЮНИСЕФнинг Афғонистондаги ваколатхонаси таълим шуъбаси мудири Жаннет Вогелаар айтишича, мазкур жараённинг илк босқичида давлат мактабларининг барча ўқитувчилари рўйхатга олинади.\n“Афғонистонда қизларнинг таълим олишига кўмаклашишнинг энг яхши чораси – бу мактабларга ва муаллимларга кўмаклашишдир. ЮНИСЕФ барча донорларни афғон болаларини ташлаб қўймасликка чақиради”, дейди Вогелаар.\nТолибон ҳукумати таълим вазирлигининг ташқи дастурлар шуъбаси мудири Воҳидуллоҳ Ҳошимийга кўра, унинг идораси инқирозни бартараф этиш учун ЮНИСЕФ ва “бошқа айрим халқаро ташкилотлар” билан ҳамкорлик қилмоқда.\n“Ҳар куни учрашувлар ўтказяпмиз. Бизнинг муаммоларимиз иқтисодий тусга эга. Шу боис халқаро ҳамжамиятдан, айниқса фавқулодда ҳолатлар учун маблағлари бор ташкилотлардан кўмак сўраяпмиз”, дейди Ҳошимий.\nТолибларнинг ваъдалари ва халқаро ёрдамни тақсимлашнинг муқобил йўллари ҳақидаги гап-сўзларга қарамай, пулсиз қолган Афғонистон ўқитувчилари бўсағадаги оғир қишга тайёрланишмоқда.\n“Энди муаллимлар фарзандларига иссиқ кийим-кечак ҳам олиб беришолмайди. Бу ёқда электр ҳақини тўлаш керак, уйни иситиш учун ёқилғи сотиб олиш керак. Пулни қаердан оламиз?”, дейди Фарёб ветеринария институти ўқитувчиси, иш ҳақларини тўлаш талаби билан петиция эълон қилган Бурҳониддин.


Опубликовано: 26.01.2017 15:46 | Автор: ТИИ 1-курс талабаси Ниёзалиева Мунаввар | Печать | E-mail\nБаъзан ҳаёт ташвишлари билан бўлиб, нима учун яшаётганимиз ҳақида ўйлаб кўрмаймиз. Ўтаётган кунларимизда деярли ҳар куни кимдир бу дунёга келганига ва яна кимдир уни тарк этганига гувоҳ бўламиз. Бу келиш-кетишларни тафаккур қилиб кўрадиган бўлсак, бизнинг ҳам бу дунёда туриш муддатимиз тугаб, Охират сари юзланадиган кунимиз яқинлашиб келаётганини англаб етамиз. Шунга кўра, мусулмон киши қилаётган амалларини ҳар куни сарҳисоб қилиб, ўзини қуйидаги саволлар билан “тергаб” туриши жуда ҳам фойдали ҳисобланади:\n– яқинлашиб келаётган Кунга қанчалик тайёргарлик кўрдим?\n– таёргарлик маъносида қилаётган амалларим қай даражада?\n–Аллоҳ учун деб қилаётган амалларимда сохтакорликдан сақландимми?\n– шариат зиммамга юклаган ҳақ ва мажбуриятларни адо этдимми?\n– ҳар куни менга берилаётган 24 соатлик вақтнинг қанчасини уларни менга ато қилган Зотни зикр қилишга ажратиб, қалбим ором топди? Ваҳоланки, Роббим:\n“Аллоҳнинг зикри ила қалблар ором топмасми?!” – деб марҳамат қилган-ку? (“Ар-Рад” сураси, 28-оят).\n– намозни жамоат билан адо этишга ҳаракат қилдимми?\nПайғамбаримиз соллаллоҳу алайҳи васаллам: “Жамоат билан ўқилган намоз якка ўқилган намоздан кўра 27 марта даражаси устун бўлади”, – деганлар (Имом Бухорий ривоят қилган).\n– етим, ночор ва эҳтиёжмандларга ёрдам қўлини чўзиб, Роббим хабар берган ажр учун интилдимми?\n“Кечаси-ю кундузи молларини нафақа қиладиганларнинг ажрлари Роббилари ҳузуридадир. Уларга хавф йўқ ва улар хафа ҳам бўлмаслар” (“Бақара” сураси, 274-оят).\n– ўзгаларнинг айбларини ошкор этмасликка ва уларни ислоҳ қилишга уриндимми?\n– дўстларим ҳақларига ғойибона дуолар қилиб, Пайғамбаримиз соллаллоҳу алайҳи васаллам хабар берганларидек “фаришталарнинг омин”ларига сазовор бўлдимми?\n“Ким биродарининг ҳақига ғойибона дуо қилса, фаришта: “Омин, сенга ҳам бўлсин”, – деб айтади (Имом Муслим ривоят қилган).\n– бошқа гуноҳ қилмаслик ниятида Аллоҳга тавба қилдимми?\nШу маънода ушбу каби саволлар билан ҳар куни ўзини тафтиш қилиб, яхшиликларга интиладиган инсон дунё ва Охират саодатига эришади. Зеро, Али розияллоҳу анҳу: “Ким интилса, етишади. Ҳаракат қилмасдан талаб қилган эса хомхаёл қилибди”, – деганлар.\nҲа, кеча ўтмишга айланди, бугун эса – Аллоҳнинг бизга берган ҳадяси. Шунинг учун эртага шундай қиламан демайлик, балки ўзгаришни бугундан, ҳозироқ бошлайлик. Чунки “эртага ўзгараман” деган миллиардлаб инсонлар бугун қабрларда ётибди. Унутманг, вақт ўткир қиличдир, сиз уни кесмасангиз, у сизни кесади!


Закотга эски нарсани бериш\n17:52 / 18 март | Бехруз | 532\nАссалому алайкум! Закот учун уйда фойдаланилаётган буюм ўрнига янгисини олиб, ишлатилганини арзонроқ хисоблаб эски бюмни ўзини берса бўладими?\n– Ва алайкум ассалом! Бундай қилинса қуйидаги оятга тушиб қолмасмикин. Аллоҳ таоло "Бақара" сурасида марҳамат қилади:\nيَا أَيُّهَا الَّذِينَ آمَنُواْ أَنفِقُواْ مِن طَيِّبَاتِ مَا كَسَبْتُمْ وَمِمَّا أَخْرَجْنَا لَكُم مِّنَ الأَرْضِ وَلاَ تَيَمَّمُواْ الْخَبِيثَ مِنْهُ تُنفِقُونَ وَلَسْتُم بِآخِذِيهِ إِلاَّ أَن تُغْمِضُواْ فِيهِ وَاعْلَمُواْ أَنَّ اللّهَ غَنِيٌّ حَمِيدٌ۝\n267. Эй иймон келтирганлар! Касб қилган нарсаларингизнинг покизаларидан ва Биз сизларга ердан чиқариб берган нарсалардан нафақа қилинглар. Нафақа қилганингизда нопокни кўзламанг. Ҳолбуки, уни ўзингиз ҳам ундан кўз юммай туриб олувчи эмассиз. Ва билингки, албатта, Аллоҳ беҳожатдир, ўта мақталгандир.\nУшбу ояти кариманинг нозил бўлиши ҳақида ҳадис илми имомларидан Ибн Аби Ҳотим раҳматуллоҳи алайҳи саҳобалардан Баро розияллоҳу анҳудан ривоят қиладиларки, у киши: «Бу оят биз ҳақимизда нозил бўлган, – деганлар. – Хурмоларимиз бор эди. Ҳар бир киши хурмосининг оз-кўплигига қараб, олиб келиб, шингили билан масжидга осиб қўяр эди. Супа аҳлининг таоми йўқ эди. Улардан бирорталари оч қолса, ҳассаси билан қоқиб, ранг тортган ва пишиб етилган хурмоларни олиб, ер эди. Яхшиликка рағбати йўқ баъзи кишилар бўлмағур, ёмон шингилларни ҳам осиб қўйишар эди. Шунда Аллоҳ таоло «Нафақа қилганингизда нопокни кўзламанг. Ҳолбуки, уни ўзингиз ҳам олувчи эмассиз, магар ундан кўз юмсангизгина…» оятини нозил қилди. Шундан сўнг биздан ҳар биримиз ўзида бор хурмонинг энг яхшисини келтирадиган бўлди».\nСадақа қилмаслик ёки нопок – паст нарсалардан садақа қилиш ушбу садақа эгасининг қалбида иймон сустлигининг ва бирор шубҳа ёки касаллик борлигининг далолатидир. Бу ҳақиқатни келаси оят баён қилади:\n268. Шайтон сизга фақирликни ваъда қиладир ва фаҳш ишларга буюрадир. Аллоҳ сизга Ўзидан мағфират ва фазлни ваъда қиладир. Ва Аллоҳ қамрови кенгдир, ўта билувчидир. ("Тафсири Ҳилол" китобидан). Валлоҳу аълам!\nЙил давомида тўпланган маошдан закот\nҲовлига йиғилаётган пулдан закот\nЗакотни пластик карточкадан бериш\nИжарада туриб закот бериш\nЗакот менга фарзми


Жамият 09:00 / 12.02.2019 9110\n«Genesys» қурилиш компанияси Халқаро хотин-қизлар кунига бағишлаб квартиралар учун 120 миллион сўмгача чегирмалар эълон қилади.\n«Genesys» компанияси 8-февралдан 7-мартга қадар янги турар-жой мажмуаларида квартиралар харид қилиш учун 8 фоиз қийматидаги чегирмани қўлга киритиш мумкин бўлган «8/8» акцияси бошланганини эълон қилади. Акция «Sultania» ва «Jangokh» турар-жой мажмуаларида амалга оширилади. Тежаб қолинган пул мақдори 120 миллион сўмгача етади.\n«Яқинлашиб келаётган 8-март байрамига бизда аёлларимизнинг муҳаббати ва ғамхўрлиги учун миннатдорчилик билдиришнинг ажойиб имконияти бор. Мўъжаз бинода янги квартирани совға сифатида қабул қилишдан-да ёқимлироқ ҳадя бўлмаса керак? Буни амалга ошириш учун харидорлар 120 миллион сўмгача тежаб қолиши мумкин бўлган акцияни йўлга қўйдик» – дея таъкидлайди «Genesys» компаниясининг савдо бўлими раҳбари Саидазиз Қосимов.\nАкция давомида қуйидаги турар-жой мажмуаларидаги квартиралар таклиф этилади:\n«Sultania» ТЖМ – сирли шарқона жозиба ва замонавий услубни ўзида уйғунлаштирган мукаммал мажмуа. Мажмуа қуйидаги манзилда жойлашган: Тошкент шаҳри, Мирзо Улуғбек шоҳ кўчаси, 10 (мўлжал: Wunderkind мактаби). «Sultania» ТЖМ жойлашган манзилнинг ўзиёқ, бир километр радиусда замонавий ҳаёт учун зарур бўлган барча нарсани топиш мумкинлигини англатади. Турар-жой биноси тўртта блокдан иборат ва 9-10 қаватли бўлади.\nНархлар: 6 250 000 сўм – 7 250 000 сўм / квадрат метр учун (танланган қаватга мувофиқ).\n«Jangokh» ТЖМ – ўз фалсафасига эга замонавий қурилиш. Ушбу мажмуа Жанггоҳ мавзесида жойлашган (мўлжал: Ц-15). У «эски шаҳар»ни замонавий мегаполисга айлантиради. Мажмуа ҳудудида миллий услубдаги замонавий ва қулай бинолар қурилмоқда. Улар йўл ёқасида эмас, балки иккинчи қаторда жойлашган бўлиб, аҳолига асосий йўлдан шовқин ва чанг етиб бормайди. «Jangokh» ҳар бири 7-8 қаватдан иборат олти блокдан ташкил топган.\nЭслатма: «Jangokh» ТЖМда «8/8» акцияси фақат 4 хонали уйлар учун мўлжалланган.\nХаридорга шунингдек, «Болалар – бизнинг борлиғимиз» дастури бўйича ҳар бир фарзанд учун 1 фоизлик қўшимча чегирма берилади. Масалан, «Jangokh» ТЖМ 1-қаватидаги 151 кв.метрга эга 4 хонали уйнинг нархи 1 170 250 000 сўм бўлиб, оилада уч фарзанд бўлса, «8/8» ва «Болалар – бизнинг борлиғимиз» акциялари доирасида мижоз 128 727 500 сўмгача маблағни тежаб қолиши мумкин.\nАкция тўлиқ ҳолдаги нақд тўлов ёки пул ўтказмалари, шунингдек, банк орқали тўлов қилинганда амал қилади. Шунингдек, бўлиб тўлашда ҳам акция амал қилади, бунинг учун: 50% олдиндан тўлов (5-10 кунда), қолган 50 фоизни эса йил давомида ҳар ой ёки ҳар кварталда тенг миқдорда тўлаш кифоя.\n«Genesys» қурилиш компанияси нафақат Тошкент шаҳри аҳолисига, балки бутун Ўзбекистон аҳли учун хизмат кўрсатади. Хусусан, «Genesys» турар-жой мажмуасидаги квартиралар – Тошкентга кўчиб келишни режалаштирганлар учун ажойиб инвестиция ва пойтахт пропискасини олиш имкониятидир!\nМурожаат учун телефон: +99871 200 61 16\n«Sultania» турар-жой мажмуаси\nМанзил: Тошкент шаҳри, Яшнобод тумани, Мирзо Улуғбек шоҳ кўчаси, 10\nМўлжал: «Wunderkind» мактаби/боғчаси


«Huawei» янги операцион тизимини бир миллионта...\n12.06.2019 12:34 0 1649\nХитойнинг «Huawei» компанияси янги — «HongMeng» операцион тизими ўрнатилган смартфонларининг биринчи партиясини чиқарди. Бу ҳақда «ChinaDaily» газетаси «Rosenblatt Securities» брокерлик компанияси хабарига асосланиб ёзмоқда.\nНашрга кўра, янги «оперативка» 1 миллион дона қурилмада синаб кўрилади. «HongMeng» андроид-иловаларни, кенгайтирилган хавфсизлик созламаларини қўллаши айтилган.\nЭслатиб ўтамиз, АҚШ ҳукумати Хитойга қарши савдо урушлари доирасида «Huawei»ни ҳам «нишонга олиши» оқибатида хитойлик техногигант америкалик ҳамкорларисиз қолганди. Энди ўз ишланмалари, хусусан, операцион тизимини татбиқ этишга мажбур бўлмоқда.\nсмартфон Huawei савдо уруши оператив тизим\nТехнология 07/06, 15:07\nHuawei «Green Uzbekistan» лойиҳасини давом эттирмоқда\nТехнология 04/06, 14:00


Инсон умрини қисқартирадиган маҳсулотлар номи маълум қилинди 18-10-2021, 22:11 | Zamin.uz\n22:11 / 27.09.2021\nТиббиёт фанлари доктори, америкалик таниқли диетолог Кетрин Зераски Eat This, Not That порталига беш турдаги маҳсулот истеъмолидан воз кечиш инсон умрини узайтиришга хизмат қилиши тўғрисида маълумот берди, деб ёзади «Korrespondent.net».\nГап ультрапастеризацияланган маҳсулотлар, қайта ишланган қизил гўшт ва ярим фабрикатлар, қовурилган овқатлар, шакар қўшилган маҳсулотлар ва ортиқча алкоголь истеъмол қилиш ҳақида кетмоқда. Тиббиёт ходимининг таъкидлашича, таомланишдаги бу каби одатлардан инсон ўзини яхши ҳис қилиши ва узоқ умр кўриши учун воз кечиши керак.\nЭкспертнинг қайд этишича, минимал даражада қайта ишланган маҳсулотлар, масалан, консерваланган мевалар ва музлатилган гўшт таркибида одатда фойдали моддалар бўлади — витаминлар, минераллар, фитонутиентлар ва клетчатка.\nЎз навбатида юқори даражада қайта ишланган маҳсулотлар, масалан, ярим тайёр маҳсулотлар ёки дўкон нони таркибида тўйинган ёғ бор, шакар қўшилган ва клетчатка йўқ. Диетологнинг қайд этишича, бу каби овқатланиш таркибида витамин ва минералларга бой истеъмол моддаларидан кўра, кўпроқ калория мавжуд. «Замин» янгиликларини «Вконтакти»да кузатиб боринг\nЯнгиликлар » Ҳаёт тарзи » Инсон умрини қисқартирадиган маҳсулотлар номи маълум қилинди


"Рома" украиналик футболчига қизиқиб қолди\n10 январь, 2019, 18:35\nТеглар:Рома | Украина\nУ фаолиятини Римда давом эттириши мумкин.\nРимнинг "Рома" клуби "Генк" ярим ҳимоячиси Руслан Малиновскийга жиддий қизиқиш билдира бошлади. Бу ҳақда италиялик машҳур журналист Жанлуки Ди Марцио хабар бермоқда.\nАйтиш лозимки 25 ёшли украиналик футболчининг трансфери бонуслар билан бирга 12 млн еврони ташкил этади. Малиновскийнинг ўзи ҳам “бўрилар” сафига ўтишга розилик билдирган. Ушбу трансфер катта эҳтимол билан мавсум якунлангач амалга оширилиши кутилмоқда.\nМаълумот учун, Малиновский “Генк” сафига 2017 йилда келиб қўшилган эди. У жорий мавсум бельгияликлар сафида 29та ўйинда майдонга тушиб, ўз ҳисобига 10та гол ва 9та голли узатма ёздириб қўйишга эришган.\n"Рома" Украина терма жамоаси форвардини сотиб олмоқчи\n"Рома" Украина терма жамоаси аъзосини сотиб олмоқчи\n"Рома" ва "Лацио" Украина терма жамоаси форварди учун кураш бошлади


Покистон мухолифати етакчиси: АҚШ покистонликларга виза беришни тўхтатиб қўйишини истайман\n14:19 / 30.01.2017\nПокистоннинг “Таҳриқ-э-Инсоф” мухолиф партияси етакчиси Имрон Хон Вашингтон покистонликларни АҚШга киритмаслик ҳақида қарор қабул қилишидан умидвор. Унинг фикрича, бу мамлакат ривожига ижобий таъсир кўрсатиши мумкин.\nТрамп АҚШни террорчиликдан ҳимоя қилиш тўғрисидаги фармонга имзо чекди. У мамлакатга радикал террорчиларни киритмасликни кўзда тутади. Ҳужжат қочқинларни мамлакат ҳудудида қабул қилишни тўхтатиб қўймоқда: Суриядан – номаълум муддатгача, бошқа мамлакатлардан эса – 120 кунга. Шунингдек Сурия, Эрон, Ироқ, Ливия, Сомали, Судан ва Яман фуқароларининг мамлакатга киришига 90 кунлик чеклов қўйилди. Кейинчалик Оқ уй девони раҳбари Райнс Прибас NBC телеканали эфирида нима учун тақиқ бошқа мусулмон мамлакатларига (жумладан Покистонга ҳам) нисбатан киритилмагани ҳақидаги саволга жавоб берар экан, рўйхат кенгайтирилиши мумкинлигини айтиб ўтди.\n"У (Трамп) сайланганидан сўнг АҚШ покистонликларга виза беришни тўхтатиб қўйиши мумкин. Мен бу ҳолат рўй бериши учун дуодаман. Шунда биз мамлакатимизни тартибга келтиришимиз мумкин", - дея партия йиғилишида иштирок этган Имрон Хон сўзларидан иқтибос келтиради Geo TV телеканали.\nУнинг аниқлик киритишича, Покистоннинг юқори малакали фуқаролари мамлакатни "коррупция ва ёмон бошқарув" туфайли тарк этмоқда. "Биз тизимни тиклаган кунимиз, бизнинг энг яхши кишиларимиз қайтиб келади ҳамда мамлакат ривожи устида ишлайди", - дея қўшимча қилган сиёсатчи.


Ибн Рушднинг ҳаёти ва асосий қарашлари (1126-1198) | Azon.uz - Ахборот-таҳлилий портал\n1172 22:05 10.04.2021\nИбн Рушд – андалуслик файласуф, ҳаким, фақиҳ ва математик. Арастучилик (перипатеизм) мактабининг муҳим вакили. 1126 йилда илм-фан ва маданият марказларидан бири бўлмиш Қордовада дунёга келди. Ибн Рушд аввало моликийлик фиқҳи бўйича, шу билан бирга адабиёт, тиббиёт, риёзиёт ва фалсафа бўйича ҳам сабоқ олди.\n1169 йилда Ишбилия (Севилья) қозиси, 1171 йилда Қордова бош қозиси этиб тайинланди, шу тариқа бобоси ва отасининг йўлини давом эттирди. 1182 йилда сарой табиби сифатида Марокашга борди ва 1198 йилда шу ерда вафот этди.\nИбн Рушд нафақат ислом дунёсида, балки Ғарбда ҳам муҳим из қолдирган аллома ҳисобланади. Бу ҳолат модерн даврда Ибн Рушдни олдинги планга чиқарган фикрий баҳсларнинг кўпайиши билан ҳам боғлиқ. Бошқа томондан, унинг фиқҳдан психологиягача, фалсафадан астрономия ва социологиячага бўлган қатор соҳаларни қамраб олган изланишларининг маҳсули бўлган кўплаб асарлари иброний ва лотин тилларига таржима қилинган. Асарларини учга – фалсафа, тиббиёт ва дин таснифларига ажратиш мумкин.\nИбн Рушд ўрта асрларда машҳур бўлган илм-фаннинг мантиқ, фалсафа, психология, тиббиёт ва математика сингари йўналишларида қимматли асарлар ёзди, шунингдек, Арастунинг асарларига ёзган шарҳлари билан ўрта асрлар Европасида улуғ устоз сифатида танилди. У Арастунинг “Сиёсат”дан бошқа барча асарларига шарҳ ёзган, бу асарини эса топа олмаган эди.\nАквинолик Фома сингари машҳур файсасуфлар Ибн Рушдни “шориҳ” (шарҳловчи), Арастуни эса “файласуф” дея улуғлашган эди. 2009 йилда вафот этган франциялик таниқли социолог Бруно Этьен шундай ёзган эди: “Кёльнлик Альберт ҳамма нарса учун Ибн Синодан, аквинолик Фома эса Ибн Рушддан қарздор”.\nХудо ҳақидаги билимнинг моҳияти\nИбн Рушднинг назарида Худо танзиҳий ва субутий сифатга муттасиф (эга) улуғ зотдир. Ибн Рушд Аллоҳнинг мазкур сифатлари Қуръони каримда кўп бора тилга олинганини таъкидлайди. Субутий сифатларга намуна ўлароқ илм, ҳаёт, қудрат, ирода, эшитиш, кўриш ва калом сифатларини келтиради.\nИбн Рушд субутий сифатлардан бири бўлмиш илмга алоҳида эътибор қаратади. Унинг назарида “Яратган зот Ўзи билмасми? Ҳолбуки, У дақиқларгача билувчи ва хабардордир” ояти Аллоҳнинг илм сифатининг очиқ-ойдин далилидир. Аллома оламдаги тартибот уни вужудга келтирган бир зотнинг борлигига далолат қилишини, ўша зот Аллоҳ эканлигини айтади. Мисол тариқасида бир бинога қараб пойдеворнинг девор, деворнинг шифт учун кераклиги ҳақида фикр юритган инсон бу бинони бинокорликдан хабардор қурувчи барпо этганини ўйлашини келтиради.\nИбн Рушд ашъарийларнинг “ҳудус” далилини танқид қилган ҳамда ақлий, мантиқий, шаръий дея таърифлаган “иноят” ва “ихтиро” далилларини илгари сурган. Бу далиллар Қуръонда мавжудлигини айтган.\nИбн Рушднинг фикрига кўра, бу далил ҳар нарса инсоннинг фойдаси учун яратилгани тушунчасига асосланган. Оламдаги бутун мавжудотлар инсоннинг мавжудлигига мос ва мувофиқдир. Бу мослик Яратувчининг хоҳишига биноан бўлади, унинг тасодифан бор бўлиши мумкин эмас.\nИбн Рушд бу мослик кўз билан кўриш мумкин бўлган ва инсон кундалик ҳаётида дуч келадиган очиқ-ойдин ҳақиқат эканлигини таъкидлайди. Қуёш ва юлдузларнинг мавжудлиги, кеча ва кундузнинг алмашиб туриши, тўрт мавсумнинг борлиги, инсоннинг озиқ-овқатини ҳайвонот ва набототдан олиши, сув ва ҳаво сингари энг асосий эҳтиёжларини табиатдан осонлик билан таъминлаши сингари нарсалар бу мувофиқликни кўрсатиб турибди. Ибн Рушдга кўра, буларнинг бари Аллоҳнинг инсонлар учун иноятларидир. “Мана шунинг учун ҳам Аллоҳни тўлиқ билим билан билишни истаган киши бутун мавжудотларнинг фойдаларини ўрганиши зарур”, – дея ёзади у.\nИбн Рушд иноят далилини илк бор ўзи илгари сургандек тасаввур уйғотса-да, бу ҳақда биринчи бўлиб Ибн Сино фикр юритгани маълум.\nМавжудотлар (яратилган ҳар нарса) мукаммал ва нуқсонсиз яратилган. Табиат, тоғлар, дарахтлар, ўсимликлар, мевалар, денгизлар, ой, қуёш, юлдузлар, ҳайвонлар... Бу мукаммал оламнинг албатта бир эгаси, яратувчиси бор. Инсон эса шунча ақли ва истеъдодига қарамай, бирор нарсани яратишдан ожиз.\nҚуръонда шундай дейилади: “...Албатта, сизлар Аллоҳни қўйиб, топинаётган нарсаларингиз, агар барчалари бирлашсалар ҳам, битта пашша ярата олмаслар...” Шундан маълум бўладики, ҳаётни ихтиро қилган ва тартибга солган бир ихтирочи бор. Бу ҳаёт, бу муҳташам олам, қисқаси, бутун мавжудотлар тасодифан, ўзидан-ўзи пайдо бўлган эмас, уларнинг бор бўлиши бир ихтирочига боғлиқ, у – Аллоҳдир.\nИбн Рушд ихтиро далилини Қуръонга таянган, диний далил деб ҳисоблайди.\n“Инсон ўз таомига назар солсин. Албатта, Биз сувни роса қуйиб қўйибмиз. Сўнгра ерни ўзига хос ёрдик. Биз унда донни. Ва узум ва кўкларни. Ва зайтун ва хурмоларни. Ва тиғиз боғларни. Ва мевалару ўт-ўланларни ўстириб қўйдик. Сизларга ва чорваларингизга манфаат ва лаззат бўлсин деб”.\n“Аллоҳни тик турган, ўтирган ва ёнбошлаган ҳолларида эслайдиган, осмонлару ернинг яратилишини тафаккур қиладиганлар: «Роббимиз, буни бекорга яратганинг йўқ, Ўзинг поксан, бизни ўт азобидан сақлагин”.\n“Улар учун ўлик ер оят-(белги)дир. Биз уни тирилтирдик ва ундан дон чиқардик. Бас, ундан ерлар”.\nИбн Рушд деизм ва атеизм Илм таржима


ИИВ Ангренда фуқаролар соат 23:00да хорижга чиқиш паспорти учун навбатда тургани ҳақидаги хабарга изоҳ берди\nИжтимоий тармоқларда Ангрен шаҳридаги “паспорт столи”да тунги соат 23:00да фуқаролар хорижга чиқиш паспорти учун навбатда тургани ҳақида хабар тарқалди. Ушбу маълумот Тошкент вилоятининг Ангрен шаҳар ички ишлар бошқармаси томонидан ўрганилди.\nИИВ ахборот хизматига кўра, хабар тасвирга олинган куни Ангрен шаҳар ИИБ Миграция ва фуқароликни расмийлаштириш бўлимининг маълумотларни йиғиш пунктида 4-5 нафар фуқаролар тайёр бўлган хорижга чиқиш паспортини олиб кетишга келган. Бўлим ходимлари кун давомида 180-200 нафар фуқаронинг хорижга чиқиш паспорти учун фуқароларнинг электрон талабномасини шакллантирганлар ва соат 18:00дан кейин тайёр бўлган паспортларни эгаларига тарқатиш учун 140-160 нафар фуқарога хизмат кўрсатганлар.\nБугунги кунда ушбу ҳудудда хорижга чиқиш биометрик паспортини олиш учун фуқароларнинг мурожаатлари кўплигини инобатга олиб, навбатларни камайтириш ва фуқароларга ўз вақтида сифатли хизмат кўрсатишни таъминлаш учун Ангрен шаҳар ИИБ Миграция ва фуқароликни расмийлаштириш бўлимига қўшимча бир дона қурилма ўрнатилган.\n“Албатта, халқимизга муносиб хизмат кўрсатиш мақсадида ҳамда зарур ҳолатларда фуқароларнинг талабидан келиб чиқиб, ходимлар дам олиш кунлари ҳам, белгиланган иш вақтларидан ташқари ҳам аҳолига хизмат кўрсатишга тайёр”, - дейилади ИИВ хабарида.\nФуқаролик паспортини фақат ИИВ расмийлаштириши керакми?\nКонсуллик рўйхатида турувчи Ўзбекистон фуқароларига хорижга чиқиш биометрик паспортини бериш тартиби тасдиқланди\nЎзбекистонлик мигрант Петербургда қирғиз паспортини сотиб олгани учун суд олдида жавоб беради


Роналду Месси билан дўст эмаслигини айтди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Роналду Месси билан дўст эмаслигини айтди\t14:56, 27 октябрь 2016\t"Реал Мадрид" клуби етакичси Криштиану Роналду "Барселона" футболчиси Лионель Месси билан дўст эмаслигини билдирди. Бу ҳақда “Championat.com” хабар бермоқда. Роналду аргентиналик ҳамкасбини фақатгина ҳурмат қилишини таъкидлади.\n“Месси билан дўст эмасмиз. Аммо, бир-биримизни ҳурмат қиламиз. ОАВ бизни доим таққослайди ва ҳар доим орамиздаги кураш борлиги ҳақида ёзаверади. Аслида ундай эмас.\nМенга ўзимдек ҳеч ким танқид кўзи билан қарай олмайди. Мен Фигу ва Руи Кошталарнинг ўйинига ҳавас қилиб катта бўлганман ва ҳеч ким билан баҳсга киришишини истамайман", – деди 31 ёшли футболчи.


Нидерландияликларга Ўзбекистондан келтирилган қовунлар ёқиб қолди. Яна 60 тонна қовун етказиб берилди - Darakchi\nИҚТИСОДИЁТ 20.09.2020, 17:17\n«Дунё» АА Нидерландиянинг “AGF” порталига таяниб хабар беришича айни кунларда Нидерландияга 60 тонна ўзбек қовунларидан иборат иккинчи жўнатма етказиб берилган.\nБундан аввалроқ, 31 август куни 20 тонна Ўзбекистон қовунларининг биринчи жўнатмаси ушбу мамлакатга олиб келинган эди. Нидерландияликларга уларнинг таъми ёқиб қолган ва шу боис Ўзбекистонга янги буюртма беришган, деб қайд этмоқда веб-сайт.\n«Қовун Ўзбекистоннинг барча ҳудудларида етиштирилади. Биз ушбу маҳсулот импортини декабрь ойигача давом эттирамиз», - деб таъкидлаган “JPF Agri BV” корхонаси раҳбари, Ўзбекистон экспортчилар уюшмаси бизнес-элчиси Нодира Қодир-Абдуллаева.\nУнинг сўзларига кўра, Ўзбекистон иқлими қовун, бошқа полиз маҳсулотлари ва мева-сабзавотлар етиштириш учун жуда қулайдир, демак ишлаб чиқариш учун жуда кам пестицидлар талаб қилинади.\nҚовун мавсуми якунлангач, Н.Қодир-Абдуллаева қуритилган мевалар (майиз, туршак ва қовун қоқиси), ерёнғоқ, бодом ва турли дуккакли маҳсулотларни импорт қилишни режалаштирмоқда. Шунингдек, анор ҳамда хурмо меваларига ҳам қизиқиш мавжуд. Бундан ташқари у келажакда гилос ва ўрик импорт қилиш ниятида.\nЎзбекистоннинг Бенилюкс мамлакатларидаги элчихонаси маълумотига кўра, Нидерландия Ўзбекистондан келтирилган қишлоқ хўжалиги маҳсулотлари, жумладан, янги узилган ва қуритилган мевалар, айниқса, қора ва оқ майиз ҳамда ёнғоқлар учун истиқболли бозор ҳисобланади. Бозор тадқиқотлари, шунингдек, полиз маҳсулотлари, айниқса, хуштаъм ўзбек қовунларини сотиб олишга бўлган қизиқиш катта эканини кўрсатди.\nЎзбекистонда 2021-йилда қайси давлат ташкилоти бюджетдан қанча маблағ олиши маълум бўлди\nЎзбекистоннинг қайси вилояти қишлоқ хўжалиги маҳсулотларини етиштиришда етакчи экани маълум бўлди


Тошкент шаҳридаги Инҳа университетида биринчи кириш имтиҳони бўлиб ўтди\n28 апрель куни Тошкент шаҳридаги Инҳа университетида 2019 йилдаги учта кириш имтиҳонининг биринчиси ўтказилди.\n2019-2020 ўқув йилида Тошкент шаҳридаги Инҳа университети камида 420 нафар талабани қабул қилишни мўлжаллаган. Жумладан, университет “Компьютер ва Дастурий инжиниринг” йўналиши бўйича 300 ҳамда “Логистика” йўналиши бўйича 120 нафар талабани қабул қилишни қабул қилади.\nЖорий йилда абитуриентлар учун Тошкент шаҳридаги Инҳа университетига кириш имтиҳонлари 3 маротаба бўлиб ўтади:\nКириш имтиҳонлари ёзма шаклда ўтказилиб, ҳар бир фандан 20 тадан савол берилади. Жавоблар учун 60 дақиқа вақт тақдим этилади. Саволлар Саволлар ўрта (умумий) таълим учун мўлжалланган стандарт ўқув дастури асосида шакллантирилган. Кириш имтиҳонларидаги умумий баҳода “Компьютер ва Дастурий инжиниринг” йўналиши бўйича математиканинг улуши 70%, физика эса 30% ни ташкил этади. “Логистика” йўналиши бўйича имтиҳон фақат математика фанидан бўлиб ўтади.\nТошкент шаҳридаги Инҳа университети бўлиб ўтадиган кириш имтиҳонларида иштирок этишлари ҳамда 2019-2020 ўқув йили учун қабул бўйича маълумот олишлари учун ўзбекистонлик журналистларни ҳам таклиф этди.\nДата: 2019-04-29 19:28:23


Фитр садақаси кимларга ва қай тартибда берилади? - zarnews.uz\n– Бу йил фитр садақаси қанча этиб белгиланган, уни кимларга, қачон ва қай тартибда берсак бўлади?\n- Фитр садақаси моли закот нисобига етган мусулмон киши томонидан мискинларга берилиши вожиб бўлган садақадир. Бу садақа Пайғамбаримизнинг ҳадисида баён этилган қуйидаги тўрт нарсанинг қиймати баробарида чиқарилади: 2 килограмм буғдой, 4 килограмм арпа, 2 килограмм майиз ва 4 килограмм хурмо. Бизда кўпроқ буғдой қийматида берилади ва бугунги кунда бозорларда 1 килограмм буғдойнинг нархи 4 минг сўм. Демак, фитр садақаси 8 минг сўмни ташкил этади.\nФитр садақасини бериш Рамазон ойи рўзасини тутишга боғлиқ эмас. Агар бирор киши узрли сабаб билан рўза тутолмаса ҳам фитр садақасини бериши вожиб. Ота ўз фарзандлари учун, ҳатто она қорнидаги фарзандига ҳам бериши керак. Бу садақа фақирларга, муҳтожларга, қарздорга, мусофирга берилади.\nФитр садақасини эҳтиёжманд бошқа дин вакилларига ҳам бериш мумкин. Ота ўз фарзанди зурриётларига бера олмайди, фарзанд ҳам ўз ота-онасига, аждодларига бермайди.\nФитр садақасини Рамазон ҳайитининг тонгига қадар адо қилиш вожиб бўлади, лекин қанча эрта берилса манфаати кўпроқ.\nСаволга Нарпай туман бош имом хатиби Дилмурод Бектамишев жавоб берди.\nТеглар: Рамазон садақа\nШавкат Мирзиёев халқимизни Рамазони шариф билан табриклади